tripathysagar/odia_wiki huggingface dataset:
୨୦୧୫ ମସିହା ମାର୍ଚ୍ଚ ୮ ତାରିଖରେ ଏକ ମଦ ଦୋକାନ ବନ୍ଦ କରିବା ଘଟଣାକୁ ନେଇ କେନ୍ଦ୍ରାପଡ଼ା ଜିଲା ରାଜନଗର ବ୍ଲକ ଅନ୍ତର୍ଗତ ନମତରା ଗ୍ରାମରେ ପ୍ରଶାସନ ସାଧାରଣ ଲୋକଙ୍କୁ ଅକଥନୀୟ ନିର୍ଯାତନା ଦେଇଥିଲା । ପୁଲିସିର ଗୁଳି ଚଳାଇବା ଫଳରେ ୮ ଜଣ ଆହତ ହୋଇଥିଲେ । ଘଟଣାକ୍ରମ ପୁଲିସ ଗାଁ, ସାହି ଓ ଘର ଭିତରେ ପ୍ରବେଶ କରି ବର୍ବର ଭାବେ ଗୁଳିଚାଳନା ଓ ଆକ୍ରମଣ କରିଥିବା ଅଭିଯୋଗ ହୋଇଥିଲା । ପୁଲିସ ଗୁଳିକାଣ୍ଡରେ ୮ଜଣ ଆହତ ହୋଇଥିଲେ । ଗୁଳିକାଣ୍ଡରେ ଆହତଙ୍କୁ ଚିକିତ୍ସା ପାଇଁ କଟକ ବଡ଼ ଡାକ୍ତରଖାନାରେ ଭର୍ତ୍ତି କରାଯାଇଥିଲା । ମେଡ଼ିକାଲରେ ମାସାଧିକ କାଳ ଚିକିତ୍ସିତ ହେବା ପରେ କେତେକଙ୍କ ଶରୀରରୁ ଗୁଳି ବାହାରିଲା ସତ ମାତ୍ର ବହୁଦିନ ପର୍ଯ୍ୟନ୍ତ ସେମାନେ ଯନ୍ତ୍ରଣା ଭୋଗ କରିଥିଲେ । ସରକାରୀ ଘୋଷଣା ଯେଉଁମାନଙ୍କର ଗୁଳି ବାହାରି ନାହିଁ ସେମାନେ ଏକ ପ୍ରକାର ଅପାଙ୍ଗ ହୋଇପଡ଼ିଥିଲେ । ସରକାର ଆହତଙ୍କୁ ସହାୟତା ଯୋଗାଇ ଦେବେ ବୋଲି ଘୋଷଣା କରିଥିଲେ । ଘଟଣାର ୭ମାସ ପରେ ମଧ୍ୟ ଆହତଙ୍କୁ ସହାୟତା ମିଳିପାରିନଥିଲା । ଏଥିପାଇଁ ସରକାର ଆରଡିସିସ୍ତରୀୟ ତଦନ୍ତ ଦେଇଥିଲେ । ଦାବୀ ଏଥିପାଇଁ ମିଳିତ ଓଡ଼ିଶା ନିଶା ନିବାରଣ ଅଭିଯାନ ତଥା ବିଭିନ୍ନ ସଂଗଠନ ପକ୍ଷରୁ ନମତରା ଘଟଣାକୁ ନେଇ ଆରଡିସିଙ୍କୁ ଦାବିପତ୍ରଦାନ କରାଯାଇଥିଲା । ନମତରାରେ ପୁଲିସର ଆକ୍ରୋଶମୂଳକ ଗିରଫଦାରୀ ବନ୍ଦ, ଗ୍ରାମବାସୀଙ୍କ ଉପରେ ପୁଲିସ ରୁଜୁ କରିଥିବା ମିଥ୍ୟା ମକଦ୍ଧମାକୁ ନିଃସର୍ତ୍ତ ପ ତ୍ୟାହାର, ପୁଲିସର ଅସାଧୁ ମେଣ୍ଟ ବନ୍ଦ, ଆହତ ଓ କ୍ଷତିଗ୍ରସ୍ତଙ୍କୁ ୧୦ ଲକ୍ଷ ଟଙ୍କା କ୍ଷତିପୁରଣ, ତତ୍କାଳୀନ ଏସ୍‍ପିଙ୍କୁ ଗିରଫ କରିବା ପ୍ରଭୁଭୃତି ଦାବି କରାଯାଇଥିଲା । ଉକ୍ରଳ ସର୍ବୋଦୟ ମଣ୍ଡଳ, ରାଷ୍ଟ୍ରୀୟ ଯୁବା ସଂଗଠନ, ପ୍ରୋଜେକ୍ଟ ସ୍ୱରାଜ, ପ୍ରୋଗ୍ରେସିଭ ଲୟର୍ସ ଆସୋସିଏସନ, ଉତ୍କଳମଣି ସେବା ସଂଘ, ଆମ୍ବେଦକର ମହିଳା ମହାସଂଘ, କସ୍ତୁରବା ଗାନ୍ଧୀ ରାଷ୍ଟ୍ରୀୟ ସ୍ମାରକ ନିଧି, ଉକ୍ରଳ ଗାନ୍ଧି ସ୍ମାରକ ନିଧି ପ୍ରଭୃତି ସଙ୍ଗଠନ ଏହାକୁ ବିରୋଧ କରିଥିଲେ । ଫଳାଫଳ ଆରଡିସିସ୍ତରୀୟ ତଦନ୍ତ ଚାଲୁ ରହି କୌଣସି ନିସ୍କର୍ଷ ବାହାରି ପାରି ନଥିଲା ।
ସୁକୁମାର ସେନ  ବଙ୍ଗଳା:         ; ୧୬ ଜାନୁଆରୀ ୧୯୦୦   ୦୩ ମାର୍ଚ୍ଚ ୧୯୯୨  ଜଣେ ବଙ୍ଗାଳୀ ସାହିତ୍ୟିକ ଥିଲେ । ସେ ପାଲି, ପ୍ରାକୃତ ଓ ସଂସ୍କୃତ ଭାଷାରେ ମଧ୍ୟ ପ୍ରବୀଣ ଥିଲେ । ଜୀବନୀ ସୁକୁମାର ୧୯୦୦ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ହରେନ୍ଦ୍ର ନାଥ ସେନ ଓ ମାତାଙ୍କ ନାମ ନବନଳିନୀ ଦେବୀ ଥିଲା । ପିତାଙ୍କ ବୃତି ଥିଲା ଓକିଲାତି । ତାଙ୍କର ପୈତୃକ ଘର ପଶ୍ଚିମ ବଙ୍ଗର ପୂର୍ବ ବର୍ଦ୍ଧମାନ ଜିଲ୍ଲାର ଗୋତାନ । ସୁକୁମାର ବର୍ଦ୍ଧମାନ ମୁନିସିପାଲ ହାଇସ୍କୁଲରେ ପାଠ ପଢ଼ିଥିଲେ । ୧୯୧୯ ମସିହାରେ ସେ କଲିକତା ବିଶ୍ୱବିଦ୍ୟାଳୟ ଅଧିନସ୍ଥ ବର୍ଦ୍ଧମାନ ରାଜ କଲେଜରୁ ଏଫଏ ପାସ କରିଥିଲେ । ୧୯୨୧ ମସିହାରେ ସେ ସରକାରୀ ସଂସ୍କୃତ ମହାବିଦ୍ୟାଳୟରୁ ସ୍ନାତକ ସମାପ୍ତ କରିଥିଲେ । ୧୯୨୩ରେ  "ତୁଳନାତ୍ମକ ଭାଷାଶାସ୍ତ୍ର"  ପଢ଼ିଥିଲେ । ଏହି ପାଠ୍ୟକ୍ରମରେ ଭାଷାବିତ  "ସୁନୀତି କୁମାର ଚାଟର୍ଜୀ"  ଓ  "ଇରା ଜାହାଙ୍ଗୀର ସୋରାବଜୀ ତାରାପୁରୱାଲା"  ସୁକୁମାରଙ୍କ ଶିକ୍ଷକ ଥିଲେ । ପରେ ସେ  "ପ୍ରେମଚାନ୍ଦ ରାୟଚାନ୍ଦ"  ବୃତ୍ତି ପାଇ ପିଏଚଡି ହାସଲ କରିଥିଲେ । ୧୯୬୪ ମସିହାରେ ସୁକୁମାର ବିଶ୍ୱବିଦ୍ୟାଳୟରୁ ଅବସର ଗ୍ରହଣ କରିଥିଲେ । ବୃତିଗତ ଜୀବନ ୧୯୩୦ ମସିହାରେ ସୁକୁମାର କଲିକତା ବିଶ୍ୱବିଦ୍ୟାଳୟରେ ଅଧ୍ୟାପନା ଆରମ୍ଭ କରିଥିଲେ । ଏଠାରେ ସେ ୩୫ ବର୍ଷ କାଳ ଅଧ୍ୟାପନା କରିଥିଲେ । ସୁନୀତି କୁମାର ଚାଟର୍ଜୀଙ୍କ ପରେ, ୧୯୫୪ ମସିହାରେ ସେ ତୁଳନାତ୍ମକ ଭାଷାଶାସ୍ତ୍ର ବିଭାଗର ଦ୍ୱିତୀୟ  "ଖଇରା ପ୍ରଫେସର"  ହେବାର ମର୍ଯ୍ୟଦା ଲାଭ କରିଥିଲେ । ତାଙ୍କ କାର୍ଯ୍ୟକାଳ ସମୟରେ ଦେଶ ବିଦେଶର ବହୁ ଗବେଷକ ଏହି ଅନୁଷ୍ଠାନକୁ ଆସି ଅଧ୍ୟୟନ ଓ ଅନୁସଂଧାନ କାର୍ଯ୍ୟ କରିଥିଲେ । ସୁକୁମାର  "ୟୁଜ ଅଫ କେସେସ ଇନ୍ ବେଦିକ ପ୍ରୋଜ"   (୧୯୨୮) ଓ  "ବୁଦ୍ଧିଷ୍ଟ ହାଇବ୍ରିଡ ସଂସ୍କୃତ ୧୯୨୮ " ପୁସ୍ତକରେ ଇଣ୍ଡୋ-ଆର୍ଯ୍ୟନ ଭାଷାର ଲିଖନ ଶୈଳୀ ବାବଦରେ ଆଲୋଚନା କରିଥିଲେ । ବଙ୍ଗାଳୀ ସାହିତ୍ୟକୁ, ସୁକୁମାର ନିଜ ରଚନା ମାଧ୍ୟମରେ ସମୃଦ୍ଧ କରିଥିଲେ । ତାଙ୍କ ରଚନା  "ଗଳ୍ପ ସମଗ୍ର"   (୨୦୦୯) ବହିରେ ସଂକଳିତ କରାଯାଇଥିଲା  । ସମ୍ମାନ ଓ ପୁରସ୍କାର ସ୍ୱର୍ଣ୍ଣ ପଦକ - ୧୯୮୪  ଏସିଆଟିକ ସୋସାଇଟି, ଲଣ୍ଡନ ।
ଅନ୍ତର୍ବଦ୍ଧିତ ନ‌ଖ ହେଉଛି ଏକ ରୋଗ ଯେଉଁଥିରେ ହାତ ବା ପାଦ ନ‌ଖର ଦୁଇ ପାର୍ଶ୍ୱ ଆଙ୍ଗୁଠି ମଧ୍ୟକୁ ପ୍ରବେଶ କରିଥାଏ । ଲକ୍ଷଣ ମଧ୍ୟରେ ଯନ୍ତ୍ରଣା, ଫୁଲା ଏବଂ ଲାଲ ରଙ୍ଗ ଅନ୍ତର୍ଭୁକ୍ତ  ଗୁରୁତର ହେଲେ ଚମ ଭାଙ୍ଗିଯାଏ, ପୂଜ ବାହାରେ ଓ ପାର୍ଶ୍ୱସ୍ଥ ଚର୍ମ ବଢ଼ିଯାଏ  ପାଦର ବୁଢ଼ା ଆଙ୍ଗୁଠି ସାଧାରଣତଃ ଅଧକ ପ୍ରଭାବିତ ହୁଏ । ନ‌ଖ ପାଖ ଚମରେ ସଂକ୍ରମଣ ହୋଇପାରେ  ଏହାର ସାଧାରଣ କାରଣ ହେଉଛି ଅନୁପଯୁକ୍ତ ନଖ କାଟିବା  ଅନ୍ୟାନ୍ୟ ବିପଦ କାରଣଗୁଡ଼ିକ ମଧ୍ୟରେ ଟାଇଟ୍ ଜୋତା, ସ୍ୱେଦାଧିକ୍ୟ, ଆଘାତ ଏବଂ ସେଟୁକ୍ସିମାବ ପରି କେତେକ ଔଷଧ ଅନ୍ତର୍ଭୁକ୍ତ  ଆଙ୍ଗୁଠିର ଚର୍ମରେ ନଖର ଧାର ପଶିଯିବା ଫଳରେ ପ୍ରଦାହ ଓ ସଂକ୍ରମଣ ହୁଏ  ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଇପାରେ । ଉଷୁମ ପାଣିରେ ଭିଜାଇବା, ଢିଲା ଜୋତା ପିନ୍ଧିବା ଏବଂ ନଖକୁ ଅତି ଛୋଟ କରି ନ କାଟିବା ଇତ୍ୟାଦି ଚିକିତ୍ସା କରାଯାଏ  ଯନ୍ତ୍ରଣା ଉପଶମ ପାଇଁ ପାରାସେଟାମୋଲ  (ଆସେଟାମିନୋଫେନ) ଏବଂ ଆଇବୁପ୍ରୋଫେନ ବ୍ୟବହାର କରାଯାଇପାରେ  ଅନେକ ପ୍ରୟାସ ମଧ୍ୟରେ ନଖ ତଳେ ତୁଳା ସଳିତା ଭର୍ତ୍ତି କରିବା କିମ୍ବା ନଖ ଧାରରେ ଏକ ଗଟର ସ୍ପ୍ଲିଣ୍ଟ ଭର୍ତ୍ତି କରିଦିଆଯାଏ  ୱେଜ ରିସେକସନ କିମ୍ବା ଆଖପାଖର ଚର୍ମକୁ ବାହାର କରିଦେବା ଭଳି ଅନେକ ଅସ୍ତ୍ରୋପଚାର ପଦ୍ଧତି ମଧ୍ୟ କରାଯାଇପାରିବ  ଏହା ଏକ ସାଧାରଣ ରୋଗ ଓ ପ୍ରାୟ 2.5%ରୁ ୫% ଲୋକଙ୍କର ପାଦ ଆଙ୍ଗୁଠିକୁ ପ୍ରଭାବିତ କରିଥାଏ  ବୟସ୍କ ପିଲାମାନେ ଏବଂ ସାନ ବୟସ୍କମାନେ ସାଧାରଣତଃ ପ୍ରଭାବିତ ହୁଅନ୍ତି  ପୁରୁଷମାନେ ମହିଳାଙ୍କ ତୁଳନାରେ ଦୁଇଗୁଣ ଅଧିକ ପ୍ରଭାବିତ ହୁଅନ୍ତି। ଏହି ରୋଗ ପୁନର୍ବାର ଘଟିପାରେ
୧୯୪୫   ଗ୍ରେଗୋରି ପାଞ୍ଜି ଅନୁସାରେ ସୋମବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1945 ବର୍ଷ, 2 ଶହସ୍ରାବ୍ଦର 945 ବର୍ଷ, 20 ଶତାବ୍ଦୀର 45 ବର୍ଷ, ଏବଂ ୧୯୪୦ ଦଶକର 6 ବର୍ଷ ଥିଲା ।
ଅମୃତେଶ୍ୱର ମନ୍ଦିର  କନ୍ନଡ଼:              ଭାରତୀୟ ରାଜ୍ୟ କର୍ଣାଟକ ଚିକମାଗାଲୁର ଜିଲ୍ଲାର ଚିକମାଗଲୁର ସହରଠାରୁ 67 କିଲୋମିଟର ଦୁରବର୍ତୀ ଅମୃତପୁରା ଗ୍ରାମରେ ଅବସ୍ଥିତ । ଏହି ମନ୍ଦିର ୧୧୯୬ ମସିହାରେ ହୋୟଶାଳା ରାଜା ବୀର ବଲ୍ଲଳ ଙ୍କ ସେନାପତି ଅମୃତେଶ୍ୱର ଦଣ୍ଡନାୟକଙ୍କଦ୍ୱାରା ନିର୍ମିତ ହେଇଥିଲା । ଅମୃତେଶ୍ୱର ମନ୍ଦିର ଏହି ମନ୍ଦିର ପ୍ରାଚୀନ ହୋୟଶାଳା ସ୍ଥାପତ୍ୟ କଳା ଅନୁସାରେ ନିର୍ମିତ ହେଇଥିଲା । ଏହା ମଧ୍ୟରେ ଏକ ବିଶାଳ ମନ୍ତପ ବା ହଲ ରହିଛି । ଏହି ହଲ ମଧ୍ୟରେ ସମଦୂରତାରେ ଗୋଲାକାର ଖୋଦନ ଚିତ୍ର ସହ ସ୍ତମ୍ଭ ମାନ ରହିଛି ।
କ୍ଲୋରୋଥିଆଜାଇଡ  (ଇଂରାଜୀ ଭାଷାରେ ), ଡାଇୟୁରିଲ ଏହାର ଏକ ବିକ୍ରୟ ନାମ, ହେଉଛି ଉଚ୍ଚ ରକ୍ତଚାପ ଏବଂ ଇଡିମାର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଉଚ୍ଚ ରକ୍ତଚାପ ପାଇଁ ଏହା ପ୍ରଥମ ଧାଡି ବିକଳ୍ପ ମଧ୍ୟରୁ ଗୋଟିଏ । ହୃଦ୍‌ପାତ, ନେଫ୍ରୋଟିକ ସିଣ୍ଡ୍ରୋମ କିମ୍ବା ଗର୍ଭଧାରଣ ଯୋଗୁ ହେଉଥିବା ଇଡିମାର ଚିକିତ୍ସା ପାଇଁ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ କିମ୍ବା ଶିରାରେ ଇଞ୍ଜେକସନ ଆକାରରେ ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ମୁଣ୍ଡ ବୁଲାଇବା, ମୁଣ୍ଡବିନ୍ଧା, ପରିସ୍ରା ପରିମାଣ ବୃଦ୍ଧି, ନିର୍ଜଳନ ବା ଡିହାଇଡ୍ରେସନ୍, ଶୁଖିଲା ପାଟି, ଅଳ୍ପ ସୋଡିଅମ ରକ୍ତ‌ତା, କମ୍ ରକ୍ତ ପୋଟାସିୟମ୍ ଏବଂ କମ୍ ମ୍ୟାଗ୍ନେସିୟମ୍ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ଗାଉଟ ଏବଂ ନିମ୍ନ ରକ୍ତଚାପ ହୋଇପାରେ । ସୁରକ୍ଷା ଅସ୍ପଷ୍ଟ ଥିଲେ ମଧ୍ୟ ଗର୍ଭାବସ୍ଥାରେ ହେଉଥିବା ରକ୍ତଚାପ ଏବଂ ଫୁଲାକୁ ନିୟନ୍ତ୍ରଣ କରିବା ପାଇଁ ଏହା ଦ୍ୱିତୀୟ ଧାଡି ଚିକିତ୍ସା ଭାବରେ ବ୍ୟବହୃତ ହେଇଛି । ଏହା ଏକ ଥିଆଜାଇଡ ଡାଇୟୁରେଟିକ୍। କ୍ଲୋରୋଥିଆଜାଇଡ ୧୯୫୬ ମସିହାରେ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୫୮ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ହାଇଡ୍ରୋକ୍ଲୋରୋଥିଆଜାଇଡର ବିକଳ୍ପ ଭାବରେ ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଏହା ଜେନେରିକ୍ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୫୦୦ ମିଗ୍ରା ବିଶିଷ୍ଟ ୯୦ଟି ବଟିକାର ମୂଲ୍ୟ ପ୍ରାୟ ୧୪ ଡଲାର ।
ଘସିପୁରା ଓଡ଼ିଶାର କେନ୍ଦୁଝର ଜିଲ୍ଲାର ଆନନ୍ଦପୁର ସବଡ଼ିଭିଜନ ଅନ୍ତର୍ଗତ ଗୋଟିଏ ବ୍ଲକ ଏବଂ ନିର୍ବାଚନ ମଣ୍ଡଳୀ । ଘସିପୁରା ବ୍ଲକରେ ମୋଟ ୧୫୯ଟା ଗାଁ ଅଛି।
'ଦଶମୀ'  ଚନ୍ଦ୍ରପକ୍ଷର ଦଶମ ଦିବସ - ଚନ୍ଦ୍ରର ଦଶମ କଳାର ହ୍ରାସ ବା ବୃଦ୍ଧିଜନିତ ତିଥି । ନବମୀର ପରବର୍ତ୍ତୀ ଓ ଏକାଦଶୀର ପୂର୍ବବର୍ତ୍ତୀ ତିଥି । କୃଷ୍ଣ ପକ୍ଷର ଦଶମୀକୁ କୃଷ୍ଣା ଦଶମୀ ଓ ଶୁକ୍ଳ ପକ୍ଷର ଦଶମୀକୁ ଶୁକ୍ଳା ଦଶମୀ କୁହାଯାଇଥାଏ । ପର୍ବପର୍ବାଣି ଶୁକ୍ଳ ଦଶମୀ ଗୁରୁବାର ଦିନ ପଡ଼ିଲେ ସୁଦଶା ବ୍ରତ ପାଳନ କରାଯାଏ । ପୌଷ ଶୁକ୍ଳ ଦଶମୀ: ଶାମ୍ବ ଦଶମୀ :  (ସମ୍ବର ଦଶମୀ, ଶାମ୍ବରୀ ଦଶମୀ; ସୂର୍ଯ୍ୟପୂଜା) ଫାଲ୍‌ଗୁନ ଶୁକ୍ଳ ଦଶମୀ: ଫଗୁ ଦଶମୀ  (ଦୋଳଯାତ୍ରାର ଆରମ୍ଭ ଦିନ) ଆଶ୍ୱିନ ଶୁକ୍ଳ ଦଶମୀ: ବିଜୟା ଦଶମୀ  (ଦଶହରା) ଆଷାଢ଼ ଶୁକ୍ଳ ଦଶମୀ: ବାହୁଡ଼ା ଦଶମୀ  ଏ ଦିନ ଶ୍ରୀଜଗନ୍ନାଥ ମହାପ୍ରଭୁ ରଥରେ ଗୁଣ୍ଡିଚା ଘରୁ ବଡ଼ ଦେଉଳକୁ ଫେରନ୍ତି । ଜ୍ୟୈଷ୍ଠ ଶୁକ୍ଳ ଦଶମୀ: ଗଙ୍ଗା ଦଶହରା  ଏ ଦିନ ଗଙ୍ଗାଙ୍କ ଜନ୍ମଦିବସ ଅର୍ଥାତ୍ ଗଙ୍ଗା ପୃଥିବୀରେ ଅବତରଣ କରିଥିଲେ । ଏ ଦିନ ଗଙ୍ଗାସ୍ନାନ ବିଶେଷ ପାପନାଶକ ।
ଆସଫୋଟେଜ ଆଲଫା, ବିକ୍ରୟ ନାମ ଷ୍ଟ୍ରେନସିକ, ଏକ ଔଷଧ ଯାହା ଶିଶୁମାନଙ୍କଠାରେ ଆରମ୍ଭ ହେଉଥିବା ହାଇପୋଫସଫାଟାସିଆ   ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ହୁଏ । ଏହା ଚର୍ମ ତଳେ ଇଞ୍ଜେକ୍ସନ୍ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଚର୍ମ ଲାଲ ହେବା, ଅଙ୍ଗମାନଙ୍କରେରେ ଯନ୍ତ୍ରଣା, ଜ୍ୱର, ଲାଇପୋଡିଷ୍ଟ୍ରୋଫି, ଆଲର୍ଜି ପ୍ରତିକ୍ରିୟା ଏବଂ ଇଞ୍ଜେକ୍ସନ ସ୍ଥାନରେ ବ୍ରୁଇ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଖି କିମ୍ବା ବୃକ୍ କର କାଲସିଫିକେସନ୍ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ତନ୍ତୁ ଅଣ-ନିର୍ଦ୍ଦିଷ୍ଟ କ୍ଷାରୀୟ ଫସଫାଟେଜ୍   ଏବଂ ଏହା ପ୍ରଭାବିତ ବ୍ୟକ୍ତିଙ୍କ ମଧ୍ୟରେ ଏହି ଏନଜାଇମ୍ ବଦଳାଇ କାର୍ଯ୍ୟ କରିଥାଏ । ୨୦୧୫ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆସଫୋଟେଜ୍ ଆଲଫା ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୮୦ମିଗ୍ରା ମାତ୍ରାର ୪ ସପ୍ତାହର ଔଷଧର ଖର୍ଚ୍ଚ ୨୦୨୧ରେ ୫୬,୫୦୦ ଡଲାର ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୭୦,୨୦୦ ଡଲାର ଅଟେ ।
ପ୍ରସବପୂର୍ବ ଫୁଲ ଝିଲ୍ଲିରେ ଫାଟ ବା ପିଆରଓଏମ  (ଇଂରାଜୀ ଭାଷାରେ / , ଅନ୍ୟ ନାମ ) ନାମ ଦିଆଯାଏ ଯେତେବେଳେ ପ୍ରସବ ଯନ୍ତ୍ରଣା   ଆରମ୍ଭ ହେବା ପୂର୍ବରୁ ଫୁଲର ଝିଲ୍ଲି ଫାଟିଯାଇ   ଗର୍ଭଜଳ ବାହାରିଯାଏ  । ଏପରି ହେଲେ ମହିଳାମାନେ ଯୋନୀପଥରୁ   ଅଧିକ ବା ସ୍ୱଳ୍ପ ପରିମାଣର ତରଳ ପଦାର୍ଥ ବୋହିଯିବା ଅନୁଭବ କରିପାରନ୍ତି । ରୋଗ ଜଟିଳ ହେଲେ ଶିଶୁର ଶିଶୁ ଅପକ୍ୱ ଜନ୍ମ  , ନାହି ନାଡ଼ ସଙ୍କୋଚନ   ଓ ସଂକ୍ରମଣ ହୋଇପାରେ । ସେହିପରି ମାତାର ପ୍ଳାସେଣ୍ଟାଲ ଆବରପସନ ଓ ପୋଷ୍ଟପାର୍ଟମ ଏଣ୍ଡୋମେଟ୍ରାଇଟିସ   ହୋଇପାରେ । ପୁର୍ବରୁ ଏହି ରୋଗ ଇତିହାସ, କୋରିଓଆମ୍ନିଓନାଇଟିସ  , ପୂର୍ବତନ ଏହି ରୋଗ, ଅବସ୍ଟେଟ୍ରିକାଲ ରକ୍ତସ୍ରାବ  , ଧୂମ୍ରପାନ ଓ ସ୍ୱଳ୍ପ ଓଜନ ବିଶିଷ୍ଟ   ମାତା ହୋଇଥିଲେ ରୋଗ ହେବା ସମ୍ଭାବନା ଥାଏ । ଲକ୍ଷଣ ଦେଖି ଓ ସ୍ପେକୁଲମ ପରୀକ୍ଷାକରି   ରୋଗ ସନ୍ଦେହ କରାଯାଏ; ଯୋନୀପଥ ତରଳ ପଦାର୍ଥ ପରୀକ୍ଷା କରି ଓ ଆବଶ୍ୟକ ସ୍ଥଳେ ଅଲ୍ଟ୍ରାସାଉଣ୍ଡ ପରୀକ୍ଷା   କରି ରୋଗ ସୁନିଶ୍ଚିତ କରାଯାଏ । ୩୭ ମାସ ପୂର୍ବରୁ ଏହି ରୋଗ ହେଲେ ପ୍ରିଟର୍ମ ଓ ପରେ ହେଲେ ଟର୍ମ ଭାବରେ ବର୍ଗୀକରଣ କରାଯାଏ । ଗର୍ଭର ସମୟ ଓ ଜଟିଳତା ଉପସ୍ଥିତି ଉପରେ ଚିକିତ୍ସା ନିର୍ଭର କରେ । କୋଣସି ଜଟିଳତା ନଥାଇ ଗର୍ଭ ସମୟ ଶେଷ ହୋଇଥିଲେ ବା ସରିଆସୁଥିଲେ ପ୍ରସବ ପ୍ରେରଣ   କରାଯାଏ । ପ୍ରସବ ସ୍ୱୟଂ ହେବାପାଇଁ ସମୟ ଦେବା ଆବଶ୍ୟକ । ଜଟିଳତା ନଥାଇ ୨୪ରୁ ୩୬ ସପ୍ତାହ ଗର୍ଭ   ଥିଲେ କର୍ଟିକୋସ୍ଟିରଏଡ   ଦିଆଯାଇ ନିରୀକ୍ଷଣ କରାଯାଏ । ଗ୍ରୁପ ବି ସ୍ଟ୍ରେପ୍ଟୋକୋକସ   ସଙ୍କଟ ଥିଲେ ଆଣ୍ଟିବାୟୋଟିକସ   ଦିଆଯାଏ । ଜଟିଳତା ସ‌ହିତ ଏହି ଅବସ୍ଥା ଉପୁଜିଲେ ଗର୍ଭ ସମୟ ଯାହା ହୋଇଥାଉ, ତୁରନ୍ତ ପ୍ରସବ କରିବାକୁ ଉପଦେଶ ଦିଆଯାଏ । ପୂର୍ଣ୍ଣ ଗର୍ଭ ସମୟ ହୋଇଯାଇଥିଲେ ୮% ଓ ତା ପୂର୍ବରୁ ହୋଇଥିଲେ ୩୦% ଗର୍ଭାବସ୍ଥା ଜଟିଳ ହୋଇ ପିଆରଓଏମ ହୋଇପାରେ । ଗର୍ଭର ୨୪ ସପ୍ତାହ ପୂର୍ବରୁ ପିଆରଓଏମ ୧% ମହିଳାଙ୍କର ହୁଏ । ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ  , ଇଣ୍ଟ୍ରାଭାସ୍କୁଲାର ହେମୋରେଜ   ଓ ସେରେବ୍ରାଲ୍ ପାଲ୍‌ସି ଭଳି ସମୟପୂର୍ବ ଜଟିଳତା ଥିଲେ ପୂର୍ବାନୁମାନ ସେଇ ଅନୁସାରେ କରାଯାଏ ।
ଭାରତୀୟ ପ୍ରବନ୍ଧ ଅନୁଷ୍ଠାନ ସମ୍ବଲପୁର‌ (ଇଂରାଜୀ : ) , ଏକ ସ୍ୱୟଂଶାସିତ ମ୍ୟାନେଜମେଣ୍ଟ ଶିକ୍ଷା ଅନୁଷ୍ଠାନ  । ଏହା ଭାରତୀୟ ରାଜ୍ୟ ଓଡ଼ିଶାର ସମ୍ବଲପୁରଠାରେ ଅବସ୍ଥିତ । ୨୦୧୮-୨୦ ବ୍ୟାଚରେ ଗୋଟିଏ ମଧ୍ୟ ଝିଅ ଏହି ଅନୁଷ୍ଠାନରେ ନାମ ଲେଖାଇ ନଥିବା ବେଳେ, ୨୦୧୯-୨୧ ବ୍ୟାଚରେ ୯୮ଟି ସିଟ ମଧ୍ୟରୁ ୫୦ ଜଣ ଝିଅ ଥିଲେ । ଭାରତର ସମସ୍ତ ଆଇଆଇଏମ ମଧ୍ୟରୁ ଏହ ହାର ସର୍ବାଧିକ । ପ୍ରତିଷ୍ଠା ଭାରତୀୟ ପ୍ରବନ୍ଧ ଅନୁଷ୍ଠାନ ସମ୍ବଲପୁର‌ , ଭାରତର ଉନବିଂଶତମ ମ୍ୟାନେଜମେଣ୍ଟ ଶିକ୍ଷା ଅନୁଷ୍ଠାନ । ଏଠାରେ ପୋଷ୍ଟ ଗ୍ରାଜୁଏଟ ପ୍ରୋଗ୍ରାମ  ୨୩ ସେପ୍ଟେମ୍ବର ୨୦୧୫ରେ ଆରମ୍ଭ ହୋଇଥିଲା । ବର୍ତ୍ତମାନ ଏହି ଅନୁଷ୍ଠାନ ଅସ୍ଥାୟୀ ଭାବରେ ସମ୍ବଲପୁର ସନ୍ନିକଟ ଶାସନଠାରେ ଥିବା ସିଲିକନ ଇନଷ୍ଟିଚୁଟରେ ଚାଲିଛି । ତତ୍ତ୍ୱାବଧାନ ଏହି ଅନୁଷ୍ଠାନ ବର୍ତ୍ତମାନ ଭାରତୀୟ ପ୍ରବନ୍ଧ ଅନୁଷ୍ଠାନ ଇନ୍ଦୋରର ପ୍ରତ୍ୟକ୍ଷ ତତ୍ତ୍ୱାବଧାନରେ ପରିଚାଳିତ ହେଉଛି । ସମ୍ବଲପୁର ସହର ରାୟପୁର, ଭୁବନେଶ୍ୱର ଓ କଲିକତା ସହ ସଡ଼କ ପଥ ଓ ରେଳପଥଦ୍ୱାରା ଏବଂ ଭୁବନେଶ୍ୱର ସହ ଆକାଶପଥଦ୍ୱାରା ସଂଯୁକ୍ତ ହେଇଥିବାରୁ ଏହି ଅନୁଷ୍ଠାନ ପାଇଁ ଉପଯୁକ୍ତ ସ୍ଥାନ ବୋଲି ବିଚାର କରା ଯାଇଥିଲା । ୨୦୧୪ରେ ଏହି ଅନୁଷ୍ଠାନ ସ୍ଥାପନ ପାଇଁ କେନ୍ଦ୍ର ସରକାରଙ୍କ ମଞ୍ଜୁରୀ ପ୍ରାପ୍ତ ହେଇଥିଲା । ସ୍ଥାୟୀ କ୍ୟାମ୍ପସ ଏଥିପାଇଁ ସ୍ଥାୟୀ ଭବନ ନିର୍ମାଣ ପାଇଁ ଓଡ଼ିଶା ସରକାରଙ୍କ ତରଫରୁ ବସନ୍ତପୁର ଗ୍ରାମ ସନ୍ନିକଟରେ ୨୩୭ ଏକର ଜମି ଚିହ୍ନଟ କରାଯାଇଛି ।
ପେକ୍ସିଡାର୍ଟିନିବ  (ଇଂରାଜୀ ଭାଷାରେ ), ତୁରାଲିଓ ଏକ ବେପାର ନାମ, ହେଉଛି ଏକ ଔଷଧ ଯାହା ଟେନୋସାଇନୋଭିଆଲ୍ ଅତିକାୟ ଜୀବକୋଷ ଅର୍ବୁଦ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏପରି କ୍ଷେତ୍ରରେ ବ୍ୟବହୃତ ହୁଏ ଯେତେବେଳେ ଗୁରୁତ୍ୱ ପୂର୍ଣ୍ଣ ସମସ୍ୟା ସୃଷ୍ଟି କରେ ଏବଂ ଅସ୍ତ୍ରୋପଚାର ଦ୍ୱାରା ଚିକିତ୍ସା ସମ୍ଭବ ହୋଇପାରିବ ନାହିଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, କେଶର ରଙ୍ଗ ହ୍ରାସ, ଥକାପଣ, କମ୍ ରକ୍ତ ନିଉଟ୍ରୋଫିଲ୍, ଉଚ୍ଚ ରକ୍ତ କୋଲେଷ୍ଟେରଲ, ଆଖି ଫୁଲିଯିବା ଏବଂ ରାସ ଦେଖାଯାଏ । ଯକୃତ ସମସ୍ୟା ଯୋଗୁ ମୃତ୍ୟୁ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ କାଇନେଜ ଇନହିବିଟର ଏବଂ କଲୋନୀ-ଉତ୍ତେଜକ ଫ୍ୟାକ୍ଟର୍-1 ରିସେପ୍ଟରକୁ  ( -1 ) ଅବରୋଧ କରି କାର୍ଯ୍ୟକ୍ଷମ ହୁଏ  । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପେକ୍ସିଡାର୍ଟିନିବ ଅନୁମୋଦିତ ହୋଇଥିଲା । ସ୍ୱଳ୍ପ ଉପକାର ଓ ପାର୍ଶ୍ୱ ପ୍ରତିକ୍ରିୟା ଚିନ୍ତା ଯୋଗୁ ୨୦୨୦ରେ ୟୁରୋପରେ ଏହାର ଅନୁମୋଦନ ମନା କରାଯାଇଥିଲା । ଯୁକ୍ତରାଜ୍ୟରେ ଏହା ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ଏହା ପିଛା ମାସକୁ ପ୍ରାୟ ୨୧,୨୦୦ ଡଲାର ଖର୍ଚ୍ଚ ହୁଏ ।
ଖ୍ରୀଷ୍ଟୋଫର ଏକ୍କା  (୨୭ ଜୁଲାଇ ୧୯୪୩ - ୧୮ ଅକ୍ଟୋବର ୨୦୦୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବଂ ଲୋକ ସଭାରେ ସାଂସଦ ଭାବରେ ଥରେ ଲେଖାଏଁ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଜଗାଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୦ ଭାରତୀୟ ସାଧାରଣ ନିର୍ବାଚନରେ ସେ ସୁନ୍ଦରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ୭ମ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଖ୍ରୀଷ୍ଟୋଫର ଏକ୍କା ୧୯୪୩ ମସିହାର ଜୁଲାଇ ମାସ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପାସ୍‌କାଲ୍ ଏକ୍କା ଓ ପତ୍ନୀଙ୍କ ନାମ ସେବସ୍ତିଆନା ଏକ୍କା । ତାଙ୍କ ପୁଅ ରାଜେନ ଏକ୍କା ମଧ୍ୟ ଜଣେ ରାଜନୀତିଜ୍ଞ । ରାଜନୈତିକ ଜୀବନ ଖ୍ରୀଷ୍ଟୋଫର ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସଦସ୍ୟ ଭାବରେ ଥରେ ଲେଖାଏଁ କାର୍ଯ୍ୟ କରିଥିଲେ । ମୃତ୍ୟୁ ଖ୍ରିଷ୍ଟୋଫର ୨୦୦୮ ମସିହାର ଅକ୍ଟୋବର ମାସ ୧୮ ତାରିଖରେ ୬୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଯଶୋଦା ବିମଳାଧର୍ମା  ସିଂହଳୀ:           ଶ୍ରୀଲଙ୍କା ସିନେମା, ମଞ୍ଚ ଡ୍ରାମା ଏବଂ ଟେଲିଭିଜନର ଜଣେ ଶ୍ରୀଲଙ୍କା ଅଭିନେତ୍ରୀ ଅଟନ୍ତି । ଜୀବନୀ ଯଶୋଦା ବିମଳାଧର୍ମା ଶ୍ରୀଲଙ୍କାରେ ୨୮ ଅକ୍ଟୋବର ୧୯୭୦ ମସିହାରେ କେଲାନିଆ ବିଶ୍ୱବିଦ୍ୟାଳୟର ହିନ୍ଦୀ ଭାଷା ଅଧ୍ୟାପକ ତଥା ପୂର୍ବତନ ନୃତ୍ୟଶିଳ୍ପୀ ତଥା ବିଦ୍ୟାଳୟର ଶିକ୍ଷକ ମଲ୍ଲୀକା ବିମଳାଧର୍ମାଙ୍କ କୋଳରେ ଜନ୍ମଗ୍ରହଣ କରିଥିଲେ । ତାଙ୍କ ଭଉଣୀ ସୋସିଥା, ବର୍ତ୍ତମାନ ବିଦ୍ୟାଳୟର ଶିକ୍ଷକ ଅଟନ୍ତି । ସେ ଯଶୋଦାଙ୍କଠାରୁ ସାତ ବର୍ଷ ବଡ଼ । ସେ ହିନ୍ଦୀରେ ମାଷ୍ଟର ଡିଗ୍ରୀ ହାସଲ କରିଛନ୍ତି ଏବଂ ଏହି ଭାଷାରେ ବହୁ ପାରଙ୍ଗମ ଅଟନ୍ତି । ବିମଳାଧର୍ମା କଲମ୍ବୋର ମିଲାଗିରିଆ ସେଣ୍ଟ ପାଉଲ ବାଳିକା ବିଦ୍ୟାଳୟରେ ପଢ଼ିଥିଲେ । ବୃତ୍ତି ୧୯୮୮ ମସିହାରେ ତାଙ୍କ ମାମୁଁ ବାନ୍ଦୁଲା ଭିଥାନେଜ ନିର୍ଦ୍ଦେଶିତ ଟେଲିଡ୍ରାମା ଅଟଳ ବିନ୍ଦେଇରେ ଅଭିନୟ କରିବାକୁ ତାଙ୍କୁ ନିମନ୍ତ୍ରଣ କରାଯାଇଥିଲା । ଏହା ତାଙ୍କର ପ୍ରଥମ ଡ୍ରାମା ବୃତ୍ତିର ଆରମ୍ଭ ଥିଲା । ଯଶୋଦା ୧୯୯୦ ମସିହାରେ ବିଜୟ ଧର୍ମସୀରଙ୍କ ନିର୍ଦ୍ଦେଶିତ ଗୁରୁଗେଡାରା ଚଳଚ୍ଚିତ୍ର ସିନେମାରେ ଡେବ୍ୟୁ କରିଥିଲେ ଏବଂ ୧୯୯୩ ମସିହାରେ ସରାସଭିଆ ଚଳଚ୍ଚିତ୍ର ମହୋତ୍ସବରେ ଏହି ଚଳଚ୍ଚିତ୍ର ପାଇଁ ମେରିଟ ପୁରସ୍କାର ମଧ୍ୟ ପାଇଥିଲେ । ଯଶୋଦା ତାଙ୍କ ବ୍ୟକ୍ତିଗତ ୱେବସାଇଟ  ( . )କୁ ୧୮ ଜୁନ ୨୦୦୩ ମସିହାରେ କଲମ୍ବୋର ଗାଲାଡାରୀ ହୋଟେଲରେ ଆୟୋଜିତ କରିଥିଲେ  । ଶ୍ରୀଲଙ୍କା ଅଭିନେତ୍ରୀଙ୍କଦ୍ୱାରା ଏହା ପ୍ରଥମ ୱେବସାଇଟ ଥିଲା । ୧୯୯୯ ମସିହାରେ ସେ ଥୁଗୁ ଗିରିକୁଲୁ ନାମକ ପ୍ରଥମ ଗୀତ ତିଆରି କରିଥିଲେ । ଏହି ଗୀତକୁ ଡାଏନ୍ ୱିଥାରାନା ଗାଇଥିଲେ ଏବଂ ରୋହାନା ୱେରସିଂହଙ୍କଦ୍ୱାରା ସଙ୍ଗୀତ ରଚନା କରାଯାଇଥିଲା । ୨୦୧୯ ମସିହାରେ ସେ ପ୍ରଥମ ଶ୍ରୀଲଙ୍କା ମହିଳା ଅଟନ୍ତି ଯିଏ ଆନ୍ତର୍ଜାତିୟ ଚଳଚ୍ଚିତ୍ର ମହୋତ୍ସବରେ ବିଚାରପତି ଭାବେ ନିଯୁକ୍ତି ହୋଇଥିଲେ ।
ହିଲଦାମିତ ଲେପଚା ଜଣେ ଭାରତୀୟ ଲୋକଗୀତ ଗାୟିକା, ଯିଏକି ଲେପଚା ଲୋକଗୀତର ଜଣେ ପ୍ରତିପାଦକ । ୨୦୧୩ ମସିହାରେ ଭାରତ ସରକାରଙ୍କଦ୍ୱାରା ତାଙ୍କୁ ପଦ୍ମଶ୍ରୀ ପୁରସ୍କାର ପ୍ରଦାନ କରାଯାଇଛି । ସେ ପାରମ୍ପାରିକ ଲେପଚା ବାଦ୍ୟଯନ୍ତ୍ର ସହିତ ଲେପଚା ଗୀତରେ ନିପୂଣା । ପ୍ରାରମ୍ଭିକ ଜୀବନ ହିଲଦାମିତ ଲେପଚା ୧୯୫୬ ମସିହାରେ ପଶ୍ଚିମବଙ୍ଗର ଦାର୍ଜିଲିଂ ଜିଲ୍ଲାର କାଲିମ୍ପୋଙ୍ଗ୍‌ରେ ଜନ୍ମଗ୍ରହଣ କରିଥିଲେ ।
ଭାରତୀୟ ସଂସଦର ୨୦୧୯ ନାଗରିକତା  (ସଂଶୋଧନୀ) ନିୟମ ୧୯୫୫ ନାଗରିକତା ନିୟମର ସଂଶୋଧନ କରି ପାକିସ୍ତାନ, ବଙ୍ଗଳାଦେଶ ଓ ଆଫଗାନିସ୍ତାନର ଧାର୍ମିକ ସଂଖ୍ୟାଲଘୁମାନଙ୍କୁ ଭାରତୀୟ ନାଗରିକତା ପ୍ରଦାନ ପାଇଁ ପଥ ପ୍ରସ୍ତୁତ କରିଥାଏ  । ଏଥି ପାଇଁ ଯୋଗ୍ୟ ସଂଖ୍ୟାଲଘୁମାନେ ହେଲେ ହିନ୍ଦୁ ଶିଖ, ବୌଦ୍ଧ, ଜୈନ, ପାର୍ସୀ ଓ ଖ୍ରୀଷ୍ଟିଆନ । ମୁସଲିମମାନେ ଏଥି ପାଇଁ ଯୋଗ୍ୟ ନୁହଁନ୍ତି । ଏଥି ପାଇଁ ଯୋଗ୍ୟ ବିବେଚିତ ହେବା ନିମନ୍ତେ ପ୍ରାର୍ଥୀମାନେ ୨୦୧୪ ଡିସେମ୍ବର ୩୧ ଆଗରୁ ଭାରତରେ ପ୍ରବେଶ କରିଥିବା ଓ ନିଜ ମୂଳ ଦେଶରେ  "ଧର୍ମଗତ ଅତ୍ୟାଚାର ସହିଥିବା ବା ଧର୍ମଗତ ଅତ୍ୟାଚାରର ଭୟ ଥିବା"  ବିଧେୟ । ଏହି ନିୟମ ଉପୋରକ୍ତ ସଂଖ୍ୟାଲଘୁମାନଙ୍କ ପାଇଁ ନାଗରିକତାର ଆବଶ୍ୟକତାକୁ କୋହଳ କରି ୧୧ ବର୍ଷରୁ ୫ ବର୍ଷ କରିଥିଲା କ୍ଷମତାସୀନ ଭାରତୀୟ ଜନତା ପାର୍ଟି ତା 'ର ୨୦୧୪ ନିର୍ବାଚନ ଇସ୍ତାହାରରେ ପ୍ରତିଶ୍ରୁତି ଦେଇଥିଲା ଯେ ତାହା ହିନ୍ଦୁ ଶରଣାର୍ଥୀମାନଙ୍କୁ ଏକ ପ୍ରାକୃତିକ ବାସଭୂମି ଯୋଗାଇବ । ସେହି ଦିନରୁ ଏହି ଭଳି ଶରଣାର୍ଥୀମାନଙ୍କ ବାବଦରେ ଖବର ପ୍ରକାଶ ପାଇଆସୁଥିଲା । ୨୦୧୫ରେ ସରକାର ଏଭଳି ଶରଣାର୍ଥୀମାନଙ୍କୁ ସେମାନଙ୍କ ଯାତାୟତ ନଥି ଓ ଦୀର୍ଘମିଆଦି ଭିସା ପ୍ରଦାନ ପାଇଁ ନିର୍ଦ୍ଦେଶ ଦେବା ଆରମ୍ଭ କରିଥିଲା । ଇଣ୍ଟେଲିଜେନ୍ସ ବ୍ୟୁରୋ ଅନୁସାରେ ପ୍ରାୟ ସମସ୍ତ ହିନ୍ଦୁ କିମ୍ବା ଶିଖ ଧର୍ମାବଲମ୍ବୀ ଥିବା ୩୦,୦୦୦ ଶରଣାର୍ଥୀ ଏହି ନିୟମ ସଂଶୋଧନୀଦ୍ୱାରା ଉପକୃତ ହୋଇଛନ୍ତି ବା ହେବେ । ଭାରତର ଧର୍ମନିରପେକ୍ଷ ସମ୍ବିଧାନ ଓ ତା 'ର ୧୪ତମ ଧାରାର ଉଲ୍ଲଂଘନ କରୁଥିବାରୁ ଏହି ସଂଶୋଧନୀ ନିୟମ ଭାରତ ଓ ବିଦେଶରେ ସମାଲୋଚିତ ହୋଇଛି । ଏହାର ବିଲକୁ ବିରୋଧ କରି ଏକ ଆବେଦନ ୧,୦୦୦ ଜଣ ବୈଜ୍ଞାନିକ ଓ ଶିକ୍ଷାର୍ଥୀଙ୍କଦ୍ୱାରା ଦସ୍ତଖତ ହୋଇଥିଲା । ଏହି ନିୟମ ଯୁକ୍ତରାଷ୍ଟ୍ର ଆମେରିକାର ଆନ୍ତର୍ଜାତୀୟ ଧର୍ମଗତ ସ୍ୱାଧୀନତା କମିଶନଦ୍ୱାରା ସମାଲୋଚିତ ହୋଇଥିଲା । ଏହି ନିୟମର କେତେକ ସମାଲୋଚନାକାରୀଙ୍କ ମତରେ ନିୟମଟି ଧର୍ମଗତ ବୈଷମ୍ୟକୁ ଆଇନଗତ କରିଥାଏ । ଆଇନଟି ପାରିତ ହେବା ପରେ ଭାରତରେ ବଡ଼ ଧରଣର ଧାରଣା ଆରମ୍ଭ ହୋଇଥିଲା । ମୁସଲିମ ଓ ଧର୍ମନିରପେକ୍ଷ ଦଳଗୁଡ଼ିକ ଧର୍ମଗତ ବୈଷମ୍ୟକୁ ବିରୋଧ କରି ଆନ୍ଦୋଳନ କରିଥିଲେ । ଆସାମ ଓ ଅନ୍ୟାନ୍ୟ ଉତ୍ତରପୂର୍ବ ରାଜ୍ୟଗୁଡ଼ିକରେ ଅଣ-ମୁସଲିମ ବେଆଇନ ଶରଣାର୍ଥୀ ସେମାନଙ୍କ ଅଞ୍ଚଳକୁ ଆସିବା ଭୟରେ ଆନ୍ଦୋଳନ କରିଥିଲେ ।
କ୍ୟାପ୍ଟେନ ବାନା ସିଂହ ପିଭିସି  (ଜନ୍ମ ୬ ଜାନୁଆରୀ ୧୯୪୯) ଜଣେ ଭାରତୀୟ ସୈନିକ ଏବଂ ଦେଶର ସର୍ବୋଚ୍ଚ ବୀରତ୍ୱ ପୁରସ୍କାର ପରମ ବୀର ଚକ୍ର ପ୍ରାପ୍ତକର୍ତ୍ତା ଅଟନ୍ତି  । ଭାରତୀୟ ସେନାରେ ଜଣେ ନାଏବ ସୁବେଦାର ଭାବରେ ସେ ଦଳର ନେତୃତ୍ୱ ନେଇଥିଲେ ଯାହା  "ଅପରେସନ୍ ରାଜୀବ" ର ଏକ ଅଂଶ ଭାବରେ ପାକିସ୍ତାନୀ ସେନାଠାରୁ କାଶ୍ମୀରର  "ସିଆଚେନ୍ ଗ୍ଲାସିୟର" ର ସର୍ବୋଚ୍ଚ ଶିଖରକୁ ନିୟନ୍ତ୍ରଣ କରିଥିଲା । ତାଙ୍କର ଏହି ସଫଳତା ପରେ ଭାରତ ତାଙ୍କ ସମ୍ମାନରେ ଶୀର୍ଷର ନାମ ବଦଳେଇ  "ବାନା ପୋଷ୍ଟ"  କରିଥିଲା । ପ୍ରାରମ୍ଭ ଜୀବନ ସିଂ ୬ ଜାନୁୟାରୀ ୧୯୪୯ରେ ଜାମ୍ମୁ, ଜାମ୍ମୁ କାଶ୍ମୀରର ଶିଖ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜଣେ କୃଷକ ଏବଂ ମାମୁଁମାନେ ଭାରତୀୟ ସେନାରେ ସୈନିକ ଥିଲେ । ସେ ୬ ଜାନୁଆରୀ ୧୯୬୯ରେ ଭାରତୀୟ ସେନାରେ ଯୋଗ ଦେଇଥିଲେ ଏବଂ ଜାମ୍ମୁ କାଶ୍ମୀରର ପଦାତିକ ସେନାର ଅଷ୍ଟମ ବାଟାଲିୟନରୁ ସେବା ଆରମ୍ଭ କରିଥିଲେ । ସେ ଅପରେସନ୍ ରାଜୀବର ସଫଳ ଦଳର ନେତୃତ୍ୱ ନେବାର ଦୁଇ ବର୍ଷ ତଳେ ହାଭିଲଦାରରୁ ନାଏବ ସୁବେଦାର ପଦବୀକୁ ୧୬ ଅକ୍ଟୋବର ୧୯୮୫ ମସିହାରେ ପଦୋନ୍ନତି ପାଇଥିଲେ । ପରମ ବୀର ଚକ୍ର ଉଲ୍ଲେଖ ଏବଂ ଅନ୍ୟାନ୍ୟ ପଦକ ... ଭାରତୀୟ ସେନାର ଅଫିସିଆଲ୍ ୱେବସାଇଟରେ ପରମ ବୀର ଚକ୍ର ଉଲ୍ଲେଖ କରିଛନ୍ତି: ନାଏବ ସୁବେଦାର ବାନା ସିଂ ୨୧,୦୦୦ ଫୁଟ ଉଚ୍ଚତାରେ ସିଆଚେନ୍ ଗ୍ଲାସିଅର୍ ଅଞ୍ଚଳରେ ଜଣେ ଶତ୍ରୁଙ୍କ ଅନୁପ୍ରବେଶକୁ ଦୂର କରିବା ପାଇଁ ଜୁନ ୧୯୮୭ ମସିହାରେ ଗଠିତ ଏକ ଟାସ୍କଫୋର୍ସର ସଦସ୍ୟ ହେବା ପାଇଁ ସ୍ୱେଚ୍ଛାସେବୀ ହୋଇଥିଲେ । ନାଇବ ସୁବେଦାର ବାନା ସିଂ ତାଙ୍କ ଲୋକଙ୍କୁ ଏକ ଅତ୍ୟନ୍ତ କଷ୍ଟଦାୟକ ଏବଂ ବିପଜ୍ଜନକ ମାର୍ଗ ଦେଇ ଆଗେଇ ନେଇଥିଲେ । ସେ ତାଙ୍କର ଅଦମ୍ୟ ସାହସ ଏବଂ ନେତୃତ୍ୱଦ୍ୱାରା ସେମାନଙ୍କୁ ପ୍ରେରଣା ଦେଇଥିଲେ । ସାହସୀ ନାଏବ ସୁବେଦାର ଏବଂ ତାଙ୍କ ଲୋକମାନେ ଗୁରୁଣ୍ଡି ଗୁରୁଣ୍ଡି ଶତ୍ରୁମାନଙ୍କ ପାଖରେ ପହଞ୍ଚି ଥିଲେ । ଅତ୍ୟଧିକ ପ୍ରତିକୂଳ ପରିସ୍ଥିତିରେ ଏନବି ସୁବେଦାର ବାନା ସିଂ ସବୁଠାରୁ ସ୍ପଷ୍ଟ ସାହସିକତା ଏବଂ ନେତୃତ୍ୱ ପ୍ରଦର୍ଶନ କରିଥିଲେ ।ସାମରିକ ସାଜସଜ୍ଜା : ଅବସର ପରେ ନାଏବ ସୁବେଦାର ବାନା ସିଂହଙ୍କୁ ୧ ଡିସେମ୍ବର ୧୯୯୨ ମସିହାରେ ସୁବେଦାର ପଦୋନ୍ନତି ଦିଆଯାଇଥିଲା, ପରେ ୨୦ ଅକ୍ଟୋବର ୧୯୯୬ ମସିହାରେ ସୁବେଦାର ମେଜର ପଦରେ ପଦୋନ୍ନତି ପାଇଥିଲେ । ଅବସର ସମୟରେ ତାଙ୍କୁ କ୍ୟାପଟେନ ସମ୍ମାନଜନକ ପଦବୀ ପ୍ରଦାନ କରାଯାଇଥିଲା । ମେଜର ବାନା ସିଂ ୩୧ ଅକ୍ଟୋବର ୨୦୦୦ ମସିହାରେ ସେବାରୁ ଅବସର ନେଇଥିଲେ । ଜାମ୍ମୁ କାଶ୍ମୀର ସରକାର ତାଙ୍କୁ ମାସକୁ ୧୬୬ ଟଙ୍କା ଭତ୍ତା ପ୍ରଦାନ କରିଥିଲେ । ଅକ୍ଟୋବର ୨୦୦୬ ମସିହାରେ, କ୍ୟାପଟେନ ଅମରିନ୍ଦର ସିଂଙ୍କ ନେତୃତ୍ୱରେ ପଞ୍ଜାବ ସରକାର ତାଙ୍କ ପାଇଁ, ୧,୦୦୦,୦୦୦ ଟଙ୍କା ନଗଦ ପୁରସ୍କାର ଘୋଷଣା କରିଥିଲେ । ମାର୍ଚ୍ଚ ୨୦୦୭ ମସିହାରେ ଅମରିନ୍ଦରଙ୍କ ଉତ୍ତରାଧିକାରୀ ପର୍କାଶ ସିଂ ବାଦଲଙ୍କଦ୍ୱାରା ଏହି ଚେକ୍ ବାନା ସିଂଙ୍କୁ ପ୍ରଦାନ କରାଯାଇଥିଲା । ଯଦି ସେ ପଞ୍ଜାବକୁ ଚାଲିଯାଆନ୍ତି ତେବେ ପଞ୍ଜାବ ସରକାର ତାଙ୍କୁ ୨୫,୦୦,୦୦୦ ଡଲାର, ମାସିକ ଭତ୍ତା ୧୫,୦୦୦ ଡଲାର ଏବଂ ୨୫ ଏକର ଜମି ମଧ୍ୟ ପ୍ରଦାନ କରିଛନ୍ତି । ତେବେ ସେ ଜେ ଆଣ୍ଡ କେ ବାସିନ୍ଦା ବୋଲି କହି ଏହି ଅଫରକୁ ମନା କରି ଦେଇଛନ୍ତି । ବାନା ସିଂଙ୍କ ପୁଅ ରାଜୀନ୍ଦର ସିଂ ୨୦୦୮ ମସିହାରେ ୧୮ ବର୍ଷ ବୟସରେ ଭାରତୀୟ ସେନାରେ ଯୋଗ ଦେଇଥିଲେ ।
ମନୋରମା ମହାପାତ୍ର  (୧୦ ଜୁନ ୧୯୩୪ - ୧୮ ସେପ୍ଟେମ୍ବର ୨୦୨୧), ଜଣେ ଓଡ଼ିଆ ସମାଜସେବୀ, ସାହିତ୍ୟିକ ଓ ସମ୍ପାଦକ ଥିଲେ  । ଜଣେ ସାହିତ୍ୟିକ ଭାବରେ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ଶାରଳା ସମ୍ମାନ ଲାଭ କରିଛନ୍ତି । ସମାଜ ଖବରକାଗଜର ସମ୍ପାଦକ ଭାବରେ ସେ ବହୁତ ଦିନ କାମ କରିଥିଲେ । ସେ ଜଣେ ଅର୍ଥନୀତି ଅଧ୍ୟାପକ ଭାବରେ ମଧ୍ୟ କାର୍ଯ୍ୟ କରିଛନ୍ତି । ସେ ଓଡ଼ିଶା ସାହିତ୍ୟ ଏକାଡେମୀ ଓ ଉତ୍କଳ ସାହିତ୍ୟ ସମାଜର ପ୍ରଥମ ମହିଳା ସମ୍ପାଦିକା ଥିଲେ । ବ୍ୟକ୍ତିଗତ ଜୀବନ ମନୋରମା ମହାପାତ୍ର‌ ୧୯୩୪ ମସିହା ଜୁନ ୧୦ ତାରିଖରେ କଟକ ଆଠଗଡ଼ ରାଧାନାଥପୁର ଶାସନରେ ଜନ୍ମ ହୋଇଥିଲେ । ସେ ପଦ୍ମଭୂଷଣ ସମ୍ମାନୀତ ସ୍ୱାଧୀନତା ସଂଗ୍ରାମୀ ତଥା ସମାଜର ପୂର୍ବତନ ସଂପାଦକ ରାଧାନାଥ ରଥଙ୍କର ଝିଅ ଥିଲେ । ପ୍ରାଥମିକ ଶିକ୍ଷା ଶେଷ ପରେ ରେଭେନସା ଗାର୍ଲସ ହାଇସ୍କୁଲରୁ ମ୍ୟାଟିକ ପାସ୍‌ କରିଥିଲେ । ୧୯୭୦ ମସିହାରେ ଓଡ଼ିଶା ଶିକ୍ଷା ବିଭାଗରେ ଯୋଗ ଦେଇଥିଲେ । ଅର୍ଥନୀତି ପ୍ରାଧ୍ୟାପିକା ଭାବରେ ୧୫ବର୍ଷ କାଳ ଶିକ୍ଷାଦାନ କରି ୧୯୮୫ ମସିହାରେ ଅବସର ଗ୍ରହଣ କରିଥିଲେ । ୨୦୨୧ ମସିହା ସେପ୍ଟେମ୍ବର ୧୮ ତାରିଖରେ ତାଙ୍କର ପରଲୋକ ଘଟିଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୧୬ ଡିସେମ୍ବର ବର୍ଷର ୩୫୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୫୧ତମ  । ବର୍ଷ ଶେଷ ହେବା ପାଇଁ ଆଉ ୧୫ ଦିନ ବାକି ଅଛି ।
ସେଲେଗିଲିନ, ବେପାର ନାମ ଏଲଡେପ୍ରିଲ୍, ଏକ ଔଷଧ ଯାହା ପାର୍କିନ୍‌ସନ୍ ରୋଗ ସ‌ହ ପାର୍କିନ୍‌ସୋନିଜ୍ମ ଏବଂ ପ୍ରମୁଖ ଅବସାଦ ବେମାରୀର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ କିମ୍ବା ଚର୍ମରେ ଲଗାଯାଇଥିବା ପ୍ୟାଚ୍ ଭାବରେ ବ୍ୟବହୃତ ହୁଏ । ଯେତେବେଳେ ପାଟିଦ୍ୱାରା ନିଆଗଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡ ହାଲୁକା, ଶୁଖିଲା ପାଟି, ମୁଣ୍ଡବିନ୍ଧା ଏବଂ ହାଲୁସିନେସନ୍ ହୋଇପାରେ । ପ୍ୟାଚ୍ ଭାବରେ ପ୍ରୟୋଗ କରାଗଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୋଇବା ସମସ୍ୟା, ରାସ ଏବଂ ନାକ ଭରି ରହିଥାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସେରୋଟୋନିନ୍ ସିଣ୍ଡ୍ରୋମ, ନିମ୍ନ ରକ୍ତଚାପ, ଜୁଆ ଖେଳିବାକୁ ଇଚ୍ଛା, ନ୍ୟୁରୋଲେପ୍ଟିକ୍ ମାଲିଗନାଣ୍ଟ ସିଣ୍ଡ୍ରୋମ ଏବଂ ହଠାତ୍ ଶୋଇବା ଆରମ୍ଭ ହୋଇପାରେ। ଏହା ନିମ୍ନ ମାତ୍ରାରେ ଏକ ମୋନୋଆମିନୋ ଅକ୍ସିଡେଜ୍ ବି ଇନହିବିଟର ହୋଇଥିବାବେଳେ ଅଧିକ ମାତ୍ରାରେ ଏହା ଏକ ମୋନୋଏମାଇନ୍ ଅକ୍ସିଡେଜ୍ ଏ ଇନହିବିଟର କାମ କରେ । ଏହା ଡୋପାମାଇନ୍ ଏବଂ ସେରୋଟୋନିନର ମସ୍ତିଷ୍କ ସ୍ତର ବୃଦ୍ଧି କରି କାର୍ଯ୍ୟକ୍ଷମ ହୁଏ । ୧୯୮୯ ମସିହାରେ ସେଲେଗିଲିନ ଔଷଧ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ୧୦ ମିଗ୍ରା ୧୦୦ ବଟିକା ଔଷଧର ମୂଲ୍ୟ ୨୦୨୧ରେ  ୩୨ ଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୧୩୦ ଡଲାର ଥିଲା । ଯୁକ୍ତରାଷ୍ଟ୍ରରେ ଏକ ମାସର ପ୍ୟାଚର ମୂଲ୍ୟ ପ୍ରାୟ ୧,୮୦୦ ଡଲାର ଥିଲା ।
ବିଭୁତି କାନୁନଗୋ ଚାରୁ ଓ କାରୁକଳା ମହାବିଦ୍ୟାଳୟ  (ଇଂରାଜୀ: ) ଏକ ଭାରତୀୟ କଳା ଶିକ୍ଷା ମହାବିଦ୍ୟାଳୟ  । ଏହା ଓଡ଼ିଶାର ଭୁବନେଶ୍ୱରରେ ଅବସ୍ଥିତ । ଓଡ଼ିଶା ସରକାର ଏହାକୁ ୧୯୮୩-୮୪ ମସିହାରେ ଓଡ଼ିଶା ସଂସ୍କୃତି ବିଭାଗର ପ୍ରାଶାସନିକ ନିୟନ୍ତ୍ରଣ ଅଧୀନରେ ଗଠନ କରିଥିଲେ । ଏହା ଅଧୁନା ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ ଅଧୀନରେ ଏକ ମାନ୍ୟତାପ୍ରାପ୍ତ ମହାବିଦ୍ୟାଳୟ । ମହାବିଦ୍ୟାଳୟଟି ପ୍ରସିଦ୍ଧ ଚିତ୍ରକର, ଗ୍ରାଫିକ ଡିଜାଇନର ଏବଂ କଳା ଶିକ୍ଷାବିତ ବିଭୂତି କାନୁନଗୋଙ୍କ ସ୍ମୃତିରେ ଓ ତାଙ୍କ ନାମ ଅନୁସାରେ ପ୍ରତିଷ୍ଠା କରାଯାଇଥିଲା । ଏହି ଅନୁଷ୍ଠାନ ଚାରି ବର୍ଷିଆ ବ୍ୟାଚେଲର ଅଫ ଭିଜୁଆଲ ଆର୍ଟ୍ସ  (ବି.ଭି.ଏ.) ପାଠ୍ୟକ୍ରମ ପ୍ରଦାନ କରେ  । ଶିକ୍ଷା ବ୍ୟବସ୍ଥା ଦୃଶ୍ୟକଳାରେ  (ଭିଜୁଆଲ ଆର୍ଟ) ଉଚ୍ଚ ତାଲିମ ପାଇଁ ଏହା ୧୯୮୩-୮୪ ମସିହାରୁ ୧୯୯୯-୨୦୦୦ ମସିହା ପର୍ଯ୍ୟନ୍ତ ଉତ୍କଳ ବିଶ୍ୱବିଦ୍ୟାଳୟ ଅଧୀନରେ ଏବଂ ୨୦୦୦-୨୦୦୧ ମସିହାରୁ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ ଅଧୀନରେ ସ୍ନାତକ ଡିଗ୍ରୀ ପ୍ରଦାନ କରିଆସୁଛି  । ଏଠାରେ ଉଭୟ ପାଶ୍ଚାତ୍ୟ ଏବଂ ଭାରତୀୟ ଶୈଳୀର ଚିତ୍ରକଳା, ମୂର୍ତ୍ତିକଳା, ପ୍ରୟୋଗ କଳା  (ଆପ୍ଲାଏଡ ଆର୍ଟ), ପ୍ରିଣ୍ଟ ମେକିଂ ଏବଂ ଗ୍ରାଫିକ ଆର୍ଟ, କୁମ୍ଭାରକଳା ଏବଂ ସେରାମିକ କଳା ତଥା କଳା ଇତିହାସ ଶିକ୍ଷା ଦିଆଯାଇଥାଏ  । ଏଠାରେ ଛାତ୍ରମାନଙ୍କୁ ଷ୍ଟୁଡିଓ ପାଠ୍ୟକ୍ରମ ମାଧ୍ୟମରେ ଆବଶ୍ୟକୀୟ ପାରମ୍ପାରିକ ଏବଂ ଆଧୁନିକ ଦକ୍ଷତା ପଢ଼ାଯାଇଥାଏ । ପାଠ୍ୟକ୍ରମ ଭିତରେ କଳା ଇତିହାସ ଏବଂ ସୌନ୍ଦର୍ଯ୍ୟ ଜ୍ଞାନ ଶିକ୍ଷା ଦିଆଯାଇଥାଏ । ଏହି ମହାବିଦ୍ୟାଳୟ ଚାରି ବର୍ଷିଆ ବ୍ୟାଚେଲର ଅଫ ଭିଜୁଆଲ ଆର୍ଟ୍ସ  (ବି.ଭି.ଏ. - ) ପାଠ୍ୟକ୍ରମ ପ୍ରଦାନ କରେ  । ଏହି ପାଠ୍ୟକ୍ରମ ପାଇଁ ଆବଶ୍ୟକତା ଯୋଗ୍ୟତା ଯୁକ୍ତ ଦୁଇ କିମ୍ବା ତାହାର ସମାନ ଧରଣର ପରୀକ୍ଷାରେ ପାସ । ଚାରି ବର୍ଷ ମଧ୍ୟରୁ ପ୍ରଥମ ବର୍ଷ ପାଠ୍ୟକ୍ରମ ମୂଳଦୁଆ ତିଆରି ଏବଂ ଅନ୍ୟ ତିନି ବର୍ଷ ସ୍ୱତନ୍ତ୍ରତା ଶିକ୍ଷାଦାନ ପାଇଁ । ପ୍ରତ୍ୟେକ ଭାଗର ପରୀକ୍ଷା ବିଶ୍ୱବିଦ୍ୟାଳୟଦ୍ୱାରା କରାଯାଏ । ଚାରିବର୍ଷ ଶେଷରେ ବିଶ୍ୱବିଦ୍ୟାଳୟ ଛାତ୍ରମାନଙ୍କୁ ଏକ ଅନ୍ତିମ ପ୍ରମାଣପତ୍ର ପ୍ରଦାନ କରିଥାଏ । ଏଠାରେ ପ୍ରତିବର୍ଷ ସର୍ବାଧିକ ୭୦ ଜଣ ଛାତ୍ର ପ୍ରବେଶିକା ପରୀକ୍ଷା ଦେଇ ଯୋଗଦେଇଥାନ୍ତି । କ୍ୟାମ୍ପସ ଏହି ଅନୁଷ୍ଠାନର ନିଜର ଏକ ତିନି ମହଲା କୋଠା ଅଛି ଏବଂ ବିଶ୍ୱବିଦ୍ୟାଳୟ କ୍ୟାମ୍ପସ ମୋଟ 4,200  (1,700 ) ଜମିରେ ବ୍ୟାପିଛି  । ଏହା ଉଦୟଗିରି ଓ ଖଣ୍ଡଗିରି ଗୁମ୍ଫା ଗୁମ୍ଫାର ବହୁ ନିକଟତରେ ଅବସ୍ଥିତ ।
ଅଧଃହନୁ ଅସ୍ଥିଭଗ୍ନ, ନାମ ଦିଆଯାଏ ଯେତେବେଳେ ଅଧଃହନୁ ଅସ୍ଥିର ଅସ୍ଥି ଭଗ୍ନ ହୁଏ । ପ୍ରାୟ ୬୦% କେଶ୍‌ରେ ଏହି ହାଡ଼ ଦୁଇଟି ସ୍ଥାନରେ ଭାଙ୍ଗିଯିବା ଦେଖାଯାଏ । ଏହି ଭଙ୍ଗା ଯୋଗୁ ପାଟି ପୁରା ଖିଲିପାରେ ନାହିଁ । ଅଧିକାଂଶ ସମୟରେ ଉପର ଓ ତଳ ପାଟିର ଦାନ୍ତସବୁ ସଠିକ ଭାବରେ ଉପର-ତଳ ହୋଇ ରହିଥିବା ଅନୁଭବ   ହୁଏ ନାହିଁ ଓ ମାଢ଼ିରୁ ରକ୍ତସ୍ରାବ ହୁଏ । ସାଧାରଣତଃ ପୁରୁଷମାନଙ୍କର ଏହି ଭଙ୍ଗା ୩୦ରୁ ୪୦ ବର୍ଷ ବୟସ ମଧ୍ୟରେ ଦେଖାଯାଏ । ସ୍ୱାଭାବିକ ଭାବରେ ଆଘାତ ଯୋଗୁ ଏହି ଅସ୍ଥି ଭଗ୍ନ ହୁଏ । ପଡ଼ିଯାଇ ଥୋଡ଼ିରେ   ଆଘାତ ଯୋଗୁ ବା ଏକ ପାର୍ଶ୍ୱରୁ ମାଡ଼ ହେଲେ ଏହି ଅସ୍ଥିଭଗ୍ନ ହୁଏ । କତିପୟ ରୋଗ ଯୋଗୁ ଏହି ହାଡ଼ ଭାଙ୍ଗିଯାଏ ଯେପରିକି ଓସ୍ଟିଓନେକ୍ରୋସିସ   ବା ଅର୍ବୁଦ   ଯୋଗୁ ହୁଏ । ସାଧାରଣତଃ ଏହି ହାଡ଼ର କଣ୍ଡାଇଲ  (୩୬%), ବଡି  (୨୧%), ଆଙ୍ଗ୍ଲ  (୨୦%) ଓ ସିମ୍ଫିସିସରେ  (୧୪%) ଇତ୍ୟାଦି ସ୍ଥାନରେ ଭାଙ୍ଗିଯାଏ  । ସାଧାରଣ ଏକ୍ସ‌-ରେ କରି ରୋଗ ନିର୍ଣ୍ଣୟ କରାଯାଏ, କିନ୍ତୁ ଆଧୁନିକ ସିଟି ସ୍କାନ ଅଧିକ ସଠିକ ଫଳ ଦିଏ । ତୁରନ୍ତ ଅପରେଶନ ବା ଶଲ୍ୟ ଚିକିତ୍ସା ଅନାବଶ୍ୟକ । ବେଳେବେଳେ ରୋଗୀ ଘରକୁ ଯାଇ ଅଳ୍ପ କିଛି ଦିନ ପରେ ଅପରେଶନ କରିବାକୁ ଇଚ୍ଛା କରନ୍ତି । ମାକ୍‌ସିଲୋମ୍ୟାଣ୍ଡିବୁଲାର ଫିକ୍ସେସନ   ଓ ଓପନ ରିଡକ୍ସନ ଇଣ୍ଟରନାଲ ଫିକ୍ସେସନ  / ଓରିଫ୍ ଆଦି ଅନେକ ପ୍ରକାର ଅପରେଶନ କରାଯାଏ । କିଛି ଦିନ ନିମନ୍ତେ ରୋଗୀଙ୍କୁ ଆଣ୍ଟିବାୟୋଟିକ   ଯେପରିକି ପେନିସିଲିନ   ଦିଆଯାଏ । ଏହି ଔଷଧ ଦେବାର ଫଳ କିନ୍ତୁ ଉତ୍ସାହ ଜନ‌କ ନୁହେଁ ।
ମେଟ୍‌ଫର୍ମିନ, ବିକ୍ରୟ ନାମ ଗ୍ଲୁକୋଫେଜ, ଔଷଧ ଟାଇପ ୨ ଡାଏବେଟିସ ରୋଗ ଚିକିତ୍ସାର ଏକ ପ୍ରଥମ ଧାଡ଼ିର ଔଷଧ ଭାବରେ ଦିଆଯାଏ । ବିଶେଷତଃ ଓଜନ ଆଧିକ୍ୟ ଥିବା ଲୋକଙ୍କ ନିମନ୍ତେ ଏହା ଆବଶ୍ୟକ । ଏହା ପଲିସିସ୍ଟିକ ଓଭାରି ସିଣ୍ଡ୍ରୋମରେ ବ୍ୟବ‌ହାର କରାଯାଏ । ଡାଏବେଟିସର ହୃଦ୍‌ରକ୍ତନଳୀ ରୋଗ ଓ କର୍କଟ ଭଳି ଜଟିଳତାକୁ ମେଟ୍‌ଫରମିନ ପ୍ରତିରୋଧ କରିବା ସପକ୍ଷରେ ସୀମିତ ପ୍ରମାଣ ମିଳୁଛି । ଓଜନ ବୃଦ୍ଧି ସ‌ହ ଏହାର ସମ୍ପର୍କ ନାହିଁ । ଏହା ପାଟିରେ ଦିଆଯାଏ । ମେଟ୍‌ଫର୍ମିନ ଔଷଧକୁ ଦେହ ଭଲରୂପେ ସ‌ହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ତରଳ ଝାଡ଼ା, ଅଇ ଓ ପେଟ ଯନ୍ତ୍ରଣା ଦେଖାଯାଏ । ଏହାର ବ୍ୟବ‌ହାରଦ୍ୱାର ସ୍ୱଳ୍ପ ରକ୍ତ ଶର୍କରା ହେବା ସଙ୍କଟ ବ‌ହୁତ କମ୍ । ଅଧିକ ମାତ୍ରାରେ ଓ ବେଠିକ ଭାବରେ ଦେଲେ ଉଚ୍ଚ ରକ୍ତ ଲାକ୍ଟିକ ଏସିଡ ସ୍ତର ହୋଇପାରେ । ଯକୃତ ରୋଗ ଓ ବୃକ୍‌କ ସମସ୍ୟା ଥିଲେ ଏହା ଦେବା ଉଚିତ ନୁହେଁ । ଗର୍ଭାବସ୍ଥାରେ ମେଟ୍‌ଫର୍ମିନ ଦେଲେ ଯଦିଓ କୌଣସି କ୍ଷତି ପରିଲକ୍ଷିତ ହୋଇନାହିଁ, ତ‌ଥାପି ଗର୍ଭାବସ୍ଥା ଡାଏବେଟିସରେ ଏହା ଅପେକ୍ଷା ଇନସୁଲିନ ଅଧିକ ପସନ୍ଦ କରାଯାଏ । ମେଟ୍‌ଫର୍ମିନ ଏକା ବାଇଗୁଆନାଇଡ ଶ୍ରେଣୀର ଔଷଧ । ଏହା ଗ୍ଲୁକୋଜ ପ୍ରସ୍ତୁତି କମେଇଦିଏ । ମେଟ୍‌ଫର୍ମିନ ସନ ୧୯୨୨ରେ ଆବିଷ୍କୃତ ହୋଇଥିଲା । ମଣିଷ ଦେହରେ ୧୯୫୦ରେ ଫରାସୀ ଚିକିତ୍ସକ ଜିନ ସ୍ଟର୍ନ   ପ୍ରୟୋଗ କରିଥିଲେ । ଏହା ଫ୍ରାନ୍ସରେ ସନ ୧୯୫୭ରେ ଓ ଯୁକ୍ତରାଷ୍ଟ୍ର ଆମେରିକାରେ ସନ ୧୯୫ରେ ପ୍ରୟୋଗ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ପାଟିରେ ଦିଆଯାଉଥିବା ଔଷଧମାନଙ୍କ ମଧ୍ୟରେ ମେଟ୍‌ଫର୍ମିନ ସର୍ବାଧିକ ଦିଆଯାଏ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ଏକ ମାସକୁ ୦.୨୧ରୁ ୫.୫୫ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ମାସକୁ ୫ରୁ ୨୫ ଡଲାର ।
ମାର୍କେଟ କ୍ୟାପିଟାଲାଇଜେସନ ବା ବଜାର ପୁଞ୍ଜିକରଣ, ଯାହାକୁ ବେଳେବେଳେ ମାର୍କେଟ୍ କ୍ୟାପ୍ ବୋଲି କୁହାଯାଏ, ହେଉଛି ଏକ ସାର୍ବଜନୀନ କାରବାର କରୁଥିବା କମ୍ପାନୀର ଷ୍ଟକହୋଲ୍ଡରଙ୍କ ମାଲିକାନାରେ ଥିବା ବକେୟା ସାଧାରଣ ସେୟାରର ସମୁଦାୟ ମୂଲ୍ୟ । ବଜାର ପୁଞ୍ଜିକରଣ ସାଧାରଣ ସେୟାର ପିଛା ବଜାର ମୂଲ୍ୟ ସହିତ ସମାନ ଅଟେ ଯାହା ବକେୟା ଥିବା ସାଧାରଣ ସେୟାର ସଂଖ୍ୟାଦ୍ୱାରା ଗୁଣିତ ହୋଇଥାଏ । ଯେହେତୁ ସାର୍ବଜନୀନ ବଜାରରେ ବକେୟା ଷ୍ଟକ୍ କିଣାବିକା ହୁଏ, ତେଣୁ ପୁଞ୍ଜିକରଣ ଏକ କମ୍ପାନୀର ମୋଟ ସମ୍ପତ୍ତିର ଜନମତର ସୂଚକ ଭାବରେ ବ୍ୟବହୃତ ହୋଇପାରେ ଏବଂ କେତେକ ପ୍ରକାରର ଷ୍ଟକ ମୂଲ୍ୟାୟନରେ ଏକ ନିର୍ଣ୍ଣାୟକ କାରକ ଅଟେ । ବର୍ଣ୍ଣନା ବଜାର ପୁଞ୍ଜିକରଣ ବେଳେବେଳେ କମ୍ପାନୀଗୁଡିକର ଆକାରକୁ ମାନ୍ୟତା ଦେବା ପାଇଁ ବ୍ୟବହୃତ ହୁଏ  ଏହା କେବଳ କମ୍ପାନୀର ପୁଞ୍ଜି ଢାଞ୍ଚାର ଇକ୍ୱିଟି ଉପାଦାନକୁ ମାପିଥାଏ, ଏବଂ କମ୍ପାନୀକୁ ଆର୍ଥିକ ସହାୟତା ଦେବା ପାଇଁ କେତେ ଋଣ  (କିମ୍ବା ଲିଭରେଜ୍) ବ୍ୟବହାର କରାଯାଏ ସେ ବିଷୟରେ ପରିଚାଳନାର ନିଷ୍ପତ୍ତିକୁ ପ୍ରତିଫଳିତ କରେ ନାହିଁ  । କମ୍ପାନୀର ଆକାରର ଏକ ଅଧିକ ବ୍ୟାପକ ମାପ ହେଉଛି ଏଣ୍ଟରପ୍ରାଇଜ୍ ମୂଲ୍ୟ, ଯାହା ବକେୟା ଋଣ, ପସନ୍ଦ ଷ୍ଟକ୍   ଏବଂ ଅନ୍ୟାନ୍ୟ କାରଣକୁ ପ୍ରଭାବିତ କରିଥାଏ । ବୀମା କଂପାନିଗୁଡ଼ିକ ପାଇଁ ଏମ୍ବେଡେଡ୍ ଭାଲ୍ୟୁ   ନାମକ ଏକ ମୂଲ୍ୟ ବ୍ୟବହାର କରାଯାଇଥାଏ। ଏହା ଷ୍ଟକ ଏକ୍ସଚେଞ୍ଜର ଆପେକ୍ଷିକ ଆକାରକୁ ମାନ୍ୟତା ଦେବାରେ ମଧ୍ୟ ବ୍ୟବହୃତ ହୁଏ, ଯାହା ପ୍ରତ୍ୟେକ ଷ୍ଟକ ଏକ୍ସଚେଞ୍ଜରେ ତାଲିକାଭୁକ୍ତ ସମସ୍ତ କମ୍ପାନୀର ବଜାର ପୁଞ୍ଜିର ପରିମାଣର ଏକ ମାପକ ଅଟେ । ଷ୍ଟକ ବଜାର କିମ୍ବା ଅର୍ଥନୈତିକ କ୍ଷେତ୍ରର ସମୁଦାୟ ପୁଞ୍ଜିକରଣକୁ ଅନ୍ୟ ଅର୍ଥନୈତିକ ସୂଚକାଙ୍କ ସହିତ ତୁଳନା କରାଯାଇପାରେ । ୨୦୨୦ରେ ସମସ୍ତ ସାର୍ବଜନୀନ କାରବାର କରୁଥିବା କମ୍ପାନୀଗୁଡିକର ମୋଟ ବଜାର ପୁଞ୍ଜି ପ୍ରାୟ ୯୩ ଟ୍ରିଲିୟନ ଆମେରିକୀୟ ଡଲାର ଥିଲା । ମୂଲ୍ୟାଙ୍କନ ଏହି ଫର୍ମୁଲାଦ୍ୱାରା ମାର୍କେଟ କ୍ୟାପ୍ ପ୍ରଦାନ କରାଯାଏ   {  {   }   } , ଯେଉଁଠାରେ ହେଉଛି ମାର୍କେଟ କ୍ୟାପିଟାଲାଇଜେସନ  , ହେଉଛି ବକେୟା ଥିବା ସାଧାରଣ ସେୟାର ସଂଖ୍ୟା, ଏବଂ ହେଉଛି ସାଧାରଣ ଅଂଶ ପିଛା ବଜାର ମୂଲ୍ୟ । ଉଦାହରଣ ସ୍ୱରୂପ, ଯଦି କୌଣସି କମ୍ପାନୀର ୪ ନିୟୁତ ସାଧାରଣ ସେୟାର ବକେୟା ଅଛି ଏବଂ ସେୟାର ପିଛା କ୍ଲୋଜିଂ ମୂଲ୍ୟ ୨୦ ଟଙ୍କା, ତେବେ ଏହାର ବଜାର ପୁଞ୍ଜି ୮ କୋଟି ଟଙ୍କା ଅଟେ । ଯଦି ସେୟାର ପିଛା କ୍ଲୋଜିଂ ପ୍ରାଇସ୍ ୨୧ ଟଙ୍କାକୁ ବୃଦ୍ଧି ପାଏ, ତେବେ ମାର୍କେଟ୍ କ୍ୟାପ୍ ୮.୪ କୋଟି ଟଙ୍କା ହୋଇଯିବ। ଯଦି ଏହା ସେୟାର ପିଛା ୧୯ ଟଙ୍କାକୁ ଖସିଯାଏ, ତେବେ ମାର୍କେଟ୍ କ୍ୟାପ୍ ୭.୬ କୋଟି ଟଙ୍କାକୁ ଖସି ଆସିଥାଏ। ଏହା ବାଣିଜ୍ୟ ମୂଲ୍ୟଠାରୁ ବିପରୀତ ଯେଉଁଠାରେ କ୍ରୟ ମୂଲ୍ୟ, ହାରାହାରି ମୂଲ୍ୟ ଏବଂ ବିକ୍ରୟ ମୂଲ୍ୟ କାରବାର ଖର୍ଚ୍ଚ କାରଣରୁ ଭିନ୍ନ ହୋଇପାରେ । ଜଡ଼ିତ ଶବ୍ଦଗୁଡ଼ିକ ପାରମ୍ପରିକ ଭାବେ କମ୍ପାନିଗୁଡ଼ିକୁ ଲାର୍ଜ କ୍ୟାପ୍, ମିଡ୍ କ୍ୟାପ୍ ଏବଂ ସ୍ମଲ୍ କ୍ୟାପ‌ରେ ବିଭକ୍ତ କରାଯାଉଥିଲା।
ପିଣ୍ଟୁ ନନ୍ଦ  (୭ ଜୁଲାଇ ୧୯୭୭ - ୧ ମାର୍ଚ୍ଚ ୨୦୨୩), ଜଣେ ଓଡ଼ିଆ କଥାଚିତ୍ର ଅଭିନେତା ଥିଲେ  । ସେ ୧୯୯୬ରେ କୋଇଲି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ସେ ରାମ ଲକ୍ଷ୍ମଣ, ତୋ ଆଖି ମୋ ଆଇନା, ରଙ୍ଗ୍ ନମ୍ବର, ବାହୁଡ଼ିବେ ମୋ ଜଗା ବଳିଆ, ଓଃ ମାଇଁ ଲଭ୍, ଆଇ ଲଭ୍ ୟୁ, ଆଇ ଲଭ୍ ମାଇଁ ଇଣ୍ଡିଆ, ପ୍ରେମ ରୋଗୀ, ଜୟ ଜଗନ୍ନାଥ, ନନ୍ଦିନୀ ଆଇ ଲଭ୍ ୟୁ, ମିତରେ ମିତ, ମୁଁ କ 'ଣ ଏତେ ଖରାପ, ସ୍ୱୟଂସିଦ୍ଧା, ପହିଲି ରଜ, ପ୍ରେମ ଅଢ଼େଇ ଅକ୍ଷର, ଦୋସ୍ତି, ଶପଥ, ଗୁଡ୍ ବୟ, ଲଭ୍ ମାଷ୍ଟର, ହରି ଓମ ହର, ଡାହା ବାଳୁଙ୍ଗା, ସୁନାପିଲା- ଟିକେ ସ୍କୃ ଢିଲା ଆଦି କଥାଚିତ୍ରରେ ଅଭିନୟ କରିଥିଲେ । ଓଡ଼ିଆ କଥାଚିତ୍ର ଜଗତରେ ଅଭିନୟ ପିଣ୍ଟୁ ଓଡ଼ିଆ ଧାରାବାହିକ ଶଙ୍ଖା ସିନ୍ଦୂର ଆଦିରେ ଅଭିନୟ କରିଥିଲେ । ଏଥିସହ ସେ ଗୃହଲକ୍ଷ୍ମୀ ଭଳି କିଛି ଦୂରଦର୍ଶନ କାର୍ଯ୍ୟକ୍ରମର ଉପସ୍ଥାପକ ଭାବରେ କାର୍ଯ୍ୟ କରିଥିଲେ । ପ୍ରାରମ୍ଭିକ ଜୀବନ ପିଣ୍ଟୁ ନନ୍ଦ ୧୯୭୭ ମସିହା ଜୁଲାଇ ୭ରେ ଜଗତସିଂହପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଅଶୋକ କୁମାର ନନ୍ଦ ଓ ମାତାଙ୍କ ନାମ କାନ୍ତିଲତା । ସେମାନେ ଦୁଇ ଭାଇ ଓ ଗୋଟିଏ ଭଉଣୀ । ତାଙ୍କ ବଡ଼ ଭାଇ ଅଭିରାମ ନନ୍ଦ ଜଣେ ବଂଶୀବାଦକ । ପିଣ୍ଟୁ ଜଗତସିଂହପୁରର ଏସ୍. କେ. ଏକାଡେମୀରୁ ବିଦ୍ୟାଳୟ ଶିକ୍ଷା ଶେଷ କରିବା ପରେ ଦିଲ୍ଲୀରେ ଉଚ୍ଚଶିକ୍ଷା ଗ୍ରହଣ କରିଥିଲେ । ସେ ପେଷାରେ ଜଣେ ଡାକ୍ତର ଥିଲେ । ଅଭିନୟ ଜୀବନ ପିଣ୍ଟୁ ନନ୍ଦ ପ୍ରଥମେ ଓଡ଼ିଆ ଦୂରଦର୍ଶନ ଜରିଆରେ ତାଙ୍କର ଅଭିନୟ ଆରମ୍ଭ କରିଥିଲେ । ଏହାପରେ ସେ ୧୯୯୬ ମସିହାରେ ଓଡ଼ିଆ କଥାଚିତ୍ର କୋଇଲି ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏଥିସ‌ହ ସେ ଓଡ଼ିଆ ଆଲ୍‌ବମ୍‌ରେ ଅଭିନୟ ମଧ୍ୟ କରିଥିଲେ ।  'ଏ ଗଉରା କ' ଣ ଖାଉଚୁ ' ଆଲବମ୍ ପିଣ୍ଟୁଙ୍କୁ ସବୁଠୁ ଅଧିକ ଲୋକପ୍ରିୟ କରାଇଥିଲା । ଅଭିନୀତ କଥାଚିତ୍ର ଅଭିନୀତ ଧାରାବାହିକ ମୃତ୍ୟୁ ୨୦୨୩ ମସିହାର ମାର୍ଚ୍ଚ ୧ ତାରିଖରେ ସେ ଯକୃତ ଜନିତ ରୋଗରେ ପୀଡ଼ିତ ହୋଇ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୫ ବର୍ଷ ବୟସ ହୋଇଥିଲା ।
ସନି ଜନ ମୋର   ସନି ଜନ ମୋର   ଜନ୍ମ ଜାନୁୟାରୀ ୧୫,୧୯୮୮। ପେଶାଗତ ନାମ ସ୍କ୍ରିଲେକ୍ସ ସ୍କ୍ରିଲେକ୍ସ ହେଉଛନ୍ତି ଜଣେ ଆମେରିକିୟ ଇଲେକ୍ଟ୍ରୋନିକ୍ ସଂଗୀତ ପ୍ରଯୋଜକ,ଡିଜେ ,ସଙ୍ଗୀତ ଲେଖକ ଏବଂ ଗାୟକ। ଉତ୍ତରପୂର୍ବ ଏନ୍ଜେଲେସ୍ରେ ବାଲ୍ଲ୍ୟ ଜୀବନ ସମୟରେ ସନି ଜନ ମୋର ପୋଷ୍ଟ ହାର୍ଡକୋର୍ ସାଙ୍ଗିତିକ ଦଳରେ ପ୍ରମୂଖ ସଙ୍ଗୀତକାର ଭାବେ ଯୋଗ ଦେଇଥିଲେ ଏବଂ ୨୦୦୭ରେ ନିଜସ୍ୱ କ୍ୟାରିୟର ଆରମ୍ଭ କରିବା ପୂର୍ବରୁ ସେ ଏହି ବ୍ୟାଣ୍ଡ୍ ସହିତ ଦୁଇଟି ସ୍ଟୁଡିଓ ଆଲବମ୍ କରିଥିଲେ । ।୨୦୦୭ର ସେଶ ଭାଗରେ ନିଜସ୍ୱ କ୍ୟାରିୟର ଆରମ୍ଭ କରିବା ପୂର୍ବରୁସନି ବିଭି୍ର୍ନ ସାଖ୍ୟାତକାର ଏବଂ ପ୍ରେସଯାତ୍ରାରେ ଯୋଗଦେଇଥିଲେ। ଓ ସେଠି ସେ ଅନ୍ୟ ଏବଂ ଭଳି ବ୍ୟାଣ୍ଡ୍ଙ୍କୁ ସମର୍ଥନ କରିଥିଲେ।ଏବଂ ତାଙ୍କୁ ବାର୍ଶିକ  'ର  "100 " ର ମୁଖ୍ୟ ପୃଷ୍ଠାରେ ଦେଖିବାକୁ ମିଳିଥିଲା। ୨୦୦୯ରେ ଆସିବା ପରେ ମୋର ଏକ ଷ୍ଟୁଡିଓରେ ପ୍ରଥମ ଆଲବମ ବେଲ୍ଳସ୍ ଅଭିଲିିଖିତ କରିବା ପାଈଁ ନିଷ୍ପତି ନେଇଥିଲେ,କିନ୍ତୁ ସେ ପରେ ସେହି ଆଲବମର ପ୍ରଯୋଜନା ବନ୍ଦ କରିଦେଇଥିଲେ,ଏବଂ ସ୍କ୍ରିଲେକ୍ସ ନାମରେ ସମ୍ପାଦନ କରିବା ଆରମ୍ଭ କରିଥିଲେ। କୁ ମାଗଣାରେ ତାଙ୍କ ପୃଷ୍ଠାରେ ପ୍ରକାଶ କରିଥିଲେ। ପରବର୍ତୀକାଳରେ ସେ ୨୦୧୦ରେ ଏବଂରେ ୨୦୧୧ରେ ପ୍ରକାଶ କରିଥିଲେ,ତାଙ୍କ ଏହି ଦୁଇଟି ଆଲବମ୍ ବହୁତ ସଫଳତା ପାଇଥିଲା। ନଭେମ୍ବର ୩୦ ୨୦୧୧ ରେ, ୫୪ତମ ରେ ସେ ସର୍ବମୋଟ ପାଞ୍ଚ ଥର ଗ୍ରାମୀ ଆୱାର୍ଡ ପାଈଁ ମନନୋୟନ୍ ହୋଇଥିଲେ।ସେହି ବର୍ଷ ଗ୍ରାମୀରେ ସେ ଉତ୍ତମ ନୂତନ କଳାକାର  ସହ ଅନ୍ୟ ତିନି / ,ପୁରସ୍କାର ପାଈଁ ମନନୋୟନ୍ ହେଇଥିଲେ । ଡିସେମ୍ବର ୫,୨୦୧୧, ଙ୍କୁ ସେହିବର୍ଷ ୨012 ଘୋଷଣା କରିଥିଲେ । ଡିସେମ୍ବର ୧୨,୨୦୧୧ରେ ସେ ସେହି ବର୍ଷ ଅଫ ଦି ୟ୍ୟର ରୂପେ ଘୋଷଣା କରିଥିଲା।ସ୍କ୍ରିଲେକ୍ସ ଏକମାତ୍ର ଯିଏ କୀ ମୋଟ ୮ଟି ସହିତ ସବୁଠୁ ଅଧିକ ଗ୍ରାମୀ ଆୱାର୍ଡ ଜିତି ଥିବା ।
ରାମ ଚନ୍ଦ୍ର ପଟେଲ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ୧୯୪୬ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ତାଙ୍କ ସହିତ ଏହି ବିଧାନ ସଭାକୁ ଶିବ ନାରାୟଣ ସିଂହ ମହାପାତ୍ର ଯୁଗ୍ମ ବିଧାୟକ ଭାବରେ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରାମ ଚନ୍ଦ୍ର ପଟେଲ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ସଂସାରରେ ଅନେକ ପ୍ରକାରର ବନସ୍ପତି ରହିଛି । ସେ ସବୁକୁ ମୁଖ୍ୟତଃ ତିନି ଭାଗରେ ବିଭକ୍ତ କରାଯାଇପାରେ । ପ୍ରଥମ ପ୍ରକାର ବନସ୍ପତି ଜାଳେଣି, ସାର ବା କେତେକ ଉପକରଣ ତିଆରି କାମରେ ଲାଗେ, ଦ୍ୱିତୀୟ ପ୍ରକାର ବନସ୍ପତି ମଣିଷ ଓ ଇତର ପ୍ରାଣୀମାନଙ୍କର ଖାଦ୍ୟ ହୋଇଥାଏ ଓ ଆଉ କିଛି ଗଛଲତା ବିଭିନ୍ନ ପ୍ରକାର ରୋଗର ନିରାମୟ ଓ ନିରାକରଣରେ ବ୍ୟବହୃତ ହୋଇଥାଏ । ତେବେ ଏମିତି ଅନେକ ବନସ୍ପତି ରହିଛି ଯାହାର ଏକାଧିକ ଉପଯୋଗ ରହିଥାଏ । ନିମ୍ନସ୍ଥ ତାଲିକାରେ ଥିବା ଗଛଲତା ଗୁଡିକର ଅଂଶବିଶେଷକୁ ଔଷଧ ଭାବେ ଉପଯୋଗ କରାଯାଇଥାଏ ।
ପ୍ରଫୁଲ୍ଲ କୁମାର ଦାସ  (୯ ଜୁନ ୧୯୩୮ - ୧୨ ଜାନୁଆରୀ ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ପ୍ରଫୁଲ୍ଲ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୬୭ ଓ ୧୯୭୧ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ କରଞ୍ଜିଆ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ପ୍ରଫୁଲ୍ଲ କୁମାର ଦାସ ୧୯୩୮ ମସିହାର ଜୁନ ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଆଦିକନ୍ଦ ଦାସ । ତାଙ୍କର ଶିକ୍ଷାଗତ ଯୋଗ୍ୟତା ସ୍ନାତକରୁ କମ ଥିଲା । ତାଙ୍କ ପତ୍ନୀଙ୍କ ନାମ ଭାନୁମତି ଦେଇ । ରାଜନୈତିକ ଜୀବନ ପ୍ରଫୁଲ୍ଲ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ପ୍ରଫୁଲ୍ଲ ୨୦୦୨ ମସିହାର ଜାନୁଆରୀ ମାସ ୧୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୩ବର୍ଷ ବୟସ ହୋଇଥିଲା ।
ଗୁରୁ ନାନକ ଲାହୋର ନିକଟବର୍ତ୍ତୀ ଏକ ଗ୍ରାମରେ ଜନ୍ମ ଗ୍ରହଣ କରିଥିଲେ । ସେ ଅଲ୍ପ ବୟସରେ ସଂସାର ତ୍ୟାଗ କରି ଧର୍ମଜ୍ଞାନ ଲାଭ ନିମିତ୍ତ ଭାରତର ନାନା ସ୍ଥାନ ପରିଦର୍ଶନ କରିଥିଲେ । କଥିତ ଅଛି, ସେ ଇସଲାସ ଧର୍ମର ମୂଳତତ୍ତ୍ୱ ଅବଗତ ହେବା ନିମିତ୍ତ ସୁଦୂର ମକ୍କା ଓ ବାଗଦାଦକୁ ଯାତ୍ରା କରିଥିଲେ । ଶେଷ ଜୀବନରେ ସେ ପଞ୍ଜାବର କର୍ତ୍ତତପୁର ନାମକ ସ୍ଥାନରେ ଅବସ୍ଥାନ କରି ସ୍ୱ ଧର୍ମମତ ପ୍ରଚାର କରିଥିଲେ । ୧୫୩୮ ଖ୍ରୀଷ୍ଟାବ୍ଦରେ ଦେହ ତ୍ୟାଗ କରିଥିଲେ । ପ୍ରାଥମିକ ଜୀବନ ଧର୍ମ ପ୍ରଚାର ହିନ୍ଦୁ ଓ ଇସଲାମର ମୌଳିକ ସତ୍ୟଗୁଡିକ ଏକତ୍ର କରି ସେ ଶିଖ ନାମକ ନୂତନ ଧର୍ମ ପ୍ରଚାର କରିଥିଲେ । ଏହାର ମୂଳତତ୍ତ୍ୱ ହେଲା ହିନ୍ଦୁ ଓ ମୁସଲମାନମାନେ ଅଭିନ୍ନ ଏବଂ ଇଶ୍ୱର ଏକ ଓ ଇଶ୍ୱରପ୍ରେମ ହିଁ ମୋକ୍ଷଲାଭର ଏକମାତ୍ର ଉପାୟ । ନାମ  (ଈଶ୍ୱର ନାମକୀର୍ତ୍ତନ) , ଦାନ ଓ ସ୍ନାନ ଶିଖ ଧର୍ମର ସାରମର୍ମ  । ଉଭୟ ହିନ୍ଦୁ ଓ ମୁସଲମାନ ଉକ୍ତ ଧର୍ମରେ ଦୀକ୍ଷିତ ହୋଇଥିଲେ । ଆଧାର ବାହାର ତଥ୍ୟ 2019-01-15 . 2012-06-19 . ,  ( 2004).  " - "   .   24 2012. 29 2010. { }: :
ନିଫୁର୍ଟିମକ୍ସ  (ଇଂରାଜୀ ଭାଷାରେ ) ଏକ ଔଷଧ ଯାହା ଚାଗାସ୍ ରୋଗ ଓ ଆଫ୍ରିକୀୟ ଟ୍ରିପାନୋସୋମିଆସିସ ବା ନିଦ୍ରାରୋଗରେ ଦିଆଯାଏ  । ନିଦ୍ରାରୋଗରେ ଏହା ଏଫ୍ଲୋର୍ନିଥିନ   ସାଥୀରେ ଦିଆଯାଏ । ଚାଗାସ୍ ରୋଗରେ ଏହା ବେଞ୍ଜନିଡାଜୋଲ   ପରେ ଦ୍ୱିତୀୟ ଧାଡ଼ିର ଔଷଧରୂପେ ଦିଆଯାଏ । ଏହା ପାଟିରେ ଦିଆଯାଏ । ସାଧାରଣ ପ୍ରତିକ୍ରିୟାରେ ପେଟ ଯନ୍ତ୍ରଣା, ମୁଣ୍ଡବଥା ଓ ଓଜନ ହ୍ରାସ ଆଦି ଲକ୍ଷଣ ଦେଖାଯାଏ । ପଶୁ ଅନୁଶୀଳନରୁ ଏହି ଔଷଧ ଯୋଗୁ କର୍କଟ ରୋଗ ସମ୍ଭାବନା ରହୁଥିଲେ ମଧ୍ୟ ମଣିଷ ଅନୁଶୀଳନରେ ସେଭଳି କିଛି ଜଣାଯାଇନାହିଁ । ଗର୍ଭାବସ୍ଥା, ବୃକ୍‌କ ଓ ଯକୃତ ସମସ୍ୟା   ଥିଲେ ଏହି ଔଷଧ ଦିଆଯାଏ ନାହିଁ । ଏହା ନାଇଟ୍ରୋଫୁରାନ   ଶ୍ରେଣୀର ଔଷଧ । ନିଫୁର୍ଟିମକ୍ସ ସନ ୧୯୬୫ରେ ଔଷଧ ରୂପେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । କାନାଡା ଓ ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ସୂତ୍ରରେ ମିଳେନାହିଁ । ଯୁକ୍ତରାଷ୍ଟ୍ର ଆମେରିକାରେ ଏହା ସେଣ୍ଟର ଫର ଡିଜିଜ କଣ୍ଟ୍ରୋଲରୁ   ମିଳିପାରିବ । ସନ ୨୦୧୩ରେ ଏହାର ଗୋଟିଏ କୋର୍ଷର ମୂଲ୍ୟ ପ୍ରାୟ ୨୦ ଆମେରିକୀୟ ଡଲାର ଥିଲା । ରୋଗ ପ୍ରବଣ ଇଲାକାରେ ବିଶ୍ୱ ସ୍ୱାସ୍ଥ୍ୟ ସଂଗଠନ ଏହା ବିନା ମୂଲ୍ୟରେ ବଣ୍ଟନ କରେ ।
ବିଦ୍ୟୁତ ଆଘାତ ବିଜୁଳି ମାରିବା ଯୋଗୁ ହୁଏ । ପ୍ରାରମ୍ଭିକ ଲକ୍ଷଣଗୁଡ଼ିକରେ ହୃଦ୍‌ରୋଧ ଓ ଶ୍ୱାସକ୍ରିୟା ବନ୍ଦ ହୋଇପାରେ । ହୃଦ୍‌ରୋଧ ସ୍ୱତଃସ୍ପୃତ ଭାବରେ ଶୀଘ୍ର ସମାଧାନ ହୋଇପାରେ କିନ୍ତୁ ଶ୍ୱାସକ୍ରିୟ ବନ୍ଦ ସମୟ ଅଧିକ ଲମ୍ବା ହୋଇଥାଏ  ଅନ୍ୟାନ୍ୟ ଲକ୍ଷଣ ମଧ୍ୟରେ ପୋଡ଼ାଜଳା ଏବଂ ଧାରହୀନ ଆଘାତ ହୋଇପାରେ  ବଞ୍ଚିରହୁଥିବା ଲୋକଙ୍କ ମଧ୍ୟରୁ ୭୫% ଲୋକଙ୍କର ସ୍ୱାସ୍ଥ୍ୟଗତ ସମସ୍ୟା ରହେ, ଯେପରିକି ମୋତିଆବିନ୍ଦୁ ଏବଂ ଶ୍ରବଣ ଶକ୍ତି ହ୍ରାସ  ଯଦି ମୃତ୍ୟୁ ଘଟେ ତେବେ ଏହା ସାଧାରଣତଃ ଅସ୍ୱାଭାବିକ ହୃଦୟର ଗତି କିମ୍ବା ଶ୍ୱାସକ୍ରିୟ ବିଫଳତା ଯୋଗୁ ହୋଇଥାଏ  ଆଲୋକ ଆଘାତକୁ ସିଧାସଳଖ ଆଘାତ ଷ୍ଟ୍ରାଇକ୍, ପାର୍ଶ୍ୱ ଆଘାତ, ସ୍ପର୍ଶ ଆଘାତ ଏବଂ ଭୂକରେଣ୍ଟ ଶ୍ରେଣୀରେ ବିଭକ୍ତ କରାଯାଇଛି  ଭୂମି ବିଦ୍ୟୁତ ପ୍ରାୟ ଅର୍ଦ୍ଧେକ ମାମଲା ସୃଷ୍ଟି କରେ ଏବଂ ଯେତେବେଳେ ବଜ୍ରପାତ ସମୟରେ ଭୂମି ମାଧ୍ୟମରେ ବ୍ୟକ୍ତିଙ୍କ ନିକଟକୁ ଗତିକରେ  ପାର୍ଶ୍ୱ ଆଘାତ ପ୍ରାୟ ଏକ ତୃତୀୟାଂଶ ପରିସ୍ଥିତି ସୃଷ୍ଟି କରେ ଏବଂ ବଜ୍ରପାତ ସମୟରେ ବ୍ୟକ୍ତିଙ୍କ ନିକଟକୁ ବାୟୁରୁ ଡେଇଁପଡେ  ଯେତେବେଳେ ବ୍ୟକ୍ତି ଆଘାତପ୍ରାପ୍ତ ବସ୍ତୁକୁ ସ୍ପର୍ଶ କରେ ସେତେବେଳେ ସ୍ପର୍ଶ ଆଘାତ ହୁଏ  ସିଧାସଳଖ ଆଘାତ ପ୍ରାୟ ୫% କ୍ଷେତ୍ରରେ ହୋଇଥାଏ । ବୈଦୁତିକ ଆଘାତ, ଉତ୍ତାପ ଆଘାତ ଏବଂ ଯାନ୍ତ୍ରିକ ଆଘାତ ଭଳି ତିନି ପ୍ରକାର ଆଘାତ ହୋଇପାରେ ଆଘାତର ଏବଂ ପରୀକ୍ଷଣର ଇତିହାସ ଉପରେ ରୋଗ ନିର୍ଣ୍ଣୟ ସାଧାରଣତଃ ଆଧାରିତ ହୋଇଥାଏ । ବିଜୁଳି ମାରିବା ବା ବଜ୍ରପାତ ସମୟରେ ଘରଠାରୁ ଦୂରରେ ରହିବାକୁ ରୋକାଯାଏ ଅନ୍ତର୍ଭୁକ୍ତ  ଯଦି ବାହାରେ ରହିବାକୁ ନିହାତି ଆବଶ୍ୟକ ଥାଏ ତେବେ ଭୂସଂଲଗ୍ନ ହେବାକୁ ପରାମର୍ଶ ଦିଆଯାଏ  ଘର ଭିତରେ ଥିଲେ ବୈଦ୍ୟୁତିକ ଉପକରଣ ଏବଂ ଜଳ ସ୍ପର୍ଶ କରିବାକୁ ମନା କରାଯାଏ  ଯେଉଁମାନେ ହୃଦ୍‌‌ରୋଧ ହୋଇଥାଏ ଏବଂ ନାଡ଼ି ଚାଲୁନଥାଏ, ସେମାନଙ୍କର ତୁରନ୍ତ କାର୍ଡ଼ିଓପଲମୋନାରି ରିସସିଟେସନ   ଆରମ୍ଭ କରାଯିବା ଉଚିତ  ଯେଉଁମାନଙ୍କର କେନ୍ଦ୍ରୀୟ ନାଡ ଅଛି କିନ୍ତୁ ଶ୍ୱାସକ୍ରିୟା ନାହିଁ ସେମାନଙ୍କର ପାଟିରୁ ପାଟି କୃତ୍ରିମ ଭେଣ୍ଟିଲେସନ କରାଯାଏ  ଅନୁମାନ କରାଯାଏ ଯେ ବର୍ଷକୁ ୨୪୦,୦୦୦ ଥର ବଜ୍ରପାତ ହୁଏ ଓ ସେଥିଯୋଗୁ ୨୪,୦୦୦ ସଂଖ୍ୟକ ମୃତ୍ୟୁ ସହିତ  ପାର୍ବତ୍ୟ ଅଞ୍ଚଳ ଏବଂ ଭାରୀ-ଆର୍ଦ୍ରତା ବିଶିଷ୍ଟ ବାୟୁ ପ୍ରବାହ ହେଉଥିବା ମଧ୍ୟ ଆଫ୍ରିକା ଭଳି ଅଞ୍ଚଳଗୁଡିକ ସର୍ବାଧିକ ବଜ୍ରପାତର ହାର ରହିଛି  ବଜ୍ରପାତରେ ପୀଡିତା ଗର୍ଭବତୀ ମହିଳାମାନଙ୍କ ମଧ୍ୟରେ ଶିଶୁ ମୃତ୍ୟୁ ପ୍ରାୟ ୫୦% ହୋଇଥାଏ  ଯୁକ୍ତରାଷ୍ଟ୍ରରେ ପ୍ରାୟ ୧୦,୦୦୦ ଲୋକ ସେମାନଙ୍କ ଜୀବନ କାଳରେ ବଜ୍ରପାତରେ ଆକ୍ରାନ୍ତ ହୁଅନ୍ତି । ମହିଳାଙ୍କ ତୁଳନାରେ ପୁରୁଷମାନେ ୪ଗୁଣ ଅଧିକ ପ୍ରଭାବିତ ହୁଅନ୍ତି। ସାଧାରଣତଃ ପ୍ରଭାବିତ ବୟସ ଶ୍ରେଣୀ ୨୦ରୁ ୪୫ ବର୍ଷ ଥାଏ
ଶ୍ରୀଭାଷ ଚନ୍ଦ୍ର ସୂପକାର  (ଜନ୍ମ: ୧୯୬୫), ଉତ୍ତର ପ୍ରଦେଶର ବାରଣାସୀରେ ଜନ୍ମିତ ଜଣେ ଓଡ଼ିଆ ଶାଢ଼ୀ ଡିଜାଇନର  । ବନାରସୀ ରେଶମ ଶାଢ଼ୀର ଡିଜାଇନର ଭାବରେ କାର୍ଯ୍ୟ କରି, ସେ ୨୦୧୬ ମସିହାରେ ପଦ୍ମଶ୍ରୀ ପୁରସ୍କାର ଲାଭ କରିଛନ୍ତି । ଶ୍ରୀଭାଷଙ୍କ ପିତା ଯଦୁନାଥ ସୂପକାର ମଧ୍ୟ ଜଣେ ଶାଢ଼ୀ ଡିଜାଇନର ଥିଲେ । ସେ ୧୯୩୧ମସିହାରେ ସମ୍ବଲପୁରର ତାଲବ ଗାଁରେ ଜନ୍ମଗ୍ରହଣ କରିଥିଲେ । ଶାନ୍ତିନିକେତନରୁ ଲଳିତ କଳା କ୍ଷେତ୍ରରେ ଶିକ୍ଷାଗ୍ରହଣ କରି, ସେ ଭାରତ ସରକାରଙ୍କ ବୁଣାକାର ସଂଘରେ ଚାକିରି କରୁଥିଲେ । ୧୯୫୯ମସିହାରେ ସେ ବାରଣାସୀକୁ ଆସିଥିଲେ ଓ ସେଠାକାର ବୁଣାକାର ସଂଘର ନିର୍ଦ୍ଦେଶକ ଭାବରେ କାର୍ଯ୍ୟ କରୁଥିଲେ । ବୁଣାକାର ସଂଘରେ କାର୍ଯ୍ୟ କରୁ କରୁ, ସେ ବାରଣାସୀର ବୁଣାକାରମାନଙ୍କୁ ପରାମର୍ଶ ଦେଉଥିଲେ ଓ ଶାଢି ବୁଣିବା ପାଇଁ, ନିଜ ଡିଜାଇନ ଦେଉଥିଲେ । ୧୯୯୩ ମସିହାରେ ଯଦୁନାଥ ସୂପକାରଙ୍କ ନିଧନ ହୋଇଥିଲା । ଉତ୍ତର ପ୍ରଦେଶ ସରକାରଙ୍କ ସୁପାରିଶ କ୍ରମେ ଯଦୁନାଥ ୧୯୮୫ ମସିହାରେ ପଦ୍ମଶ୍ରୀ ପୁରସ୍କାର ଲାଭ କରିଥିଲେ । ସେ ୧୯୬୨ ମସିହାରେ ଓଡ଼ିଶା ଲଳିତ କଳା ଏକାଡେମୀ ପୁରସ୍କାର ମଧ୍ୟ ଲାଭ କରିଥିଲେ । ଶ୍ରୀଭାଷ, ବାରଣାସୀରେ ଜନ୍ମ ଗ୍ରହଣ କରିଥିଲେ ଓ ସେଠାରେ ବଢିଛନ୍ତି । କାମ ଶ୍ରୀଭାଷ, ବାପାଙ୍କଠାରୁ ଶାଢ଼ୀ ଡିଜାଇନ କଳା ଉତ୍ତରାଧିକାରୀ ସୂତ୍ରରେ ଲାଭ କରିଥିଲେ । ୧୯୯୫ ମସିହାରୁ, ସେ ବାରଣାସୀର ଲୁପ୍ତପ୍ରାୟ  "ଗେଠୁଆ ପ୍ରଣାଳୀ"  ଡିଜାଇନକୁ ପୁନରୁଦ୍ଧାର କରିବା କାର୍ଯ୍ୟ କରୁଛନ୍ତି । ଏଥିପାଇଁ ସେ ୧୯୯୫ ମସିହାରେ ଜାତୀୟ ପୁରସ୍କାର ମଧ୍ୟ ଲାଭ କରିଥିଲେ । ୨୦୦୯ରେ ଦିଲ୍ଲୀଠାରେ  "କାଶୀ-କ୍ଲାଇଡୋସ୍କୋପି"  ନାଁରେ ଏକ ପ୍ରଦର୍ଶନୀ କରି, ସେ ଲୋକଲୋଚନକୁ ଆସି ପାରିଥିଲେ । ବାରଣାସୀରେ ସେ  "ସୂପକାର ଡିଜାଇନ ଷ୍ଟୁଡିଓ"  ପ୍ରତିଷ୍ଠା କରି, ନିଜ ଡିଜାଇନ ପ୍ରସ୍ତୁତି ଓ ବିକ୍ରୟ ବ୍ୟବସ୍ଥା କରିଛନ୍ତି । ବନାରସୀ ଓ ସମ୍ବଲପୁରୀ ଶାଢ଼ୀର ବିଲୟ କରି, କିଛି ନୂତନ ପ୍ରସ୍ତୁତ କରିବା ପାଇଁ ସେ ଆଗ୍ରହୀ ଅଛନ୍ତି ।
ଗଳ୍ପ ନୁହେଁ ଅଳ୍ପ ଦିନର, ୨୦୧୫ ମସିହାରେ ବଡ଼ଦିନ ସମୟରେ ମୁକ୍ତିଲାଭ କରିଥିବା ଓଡ଼ିଆ ଚଳଚ୍ଚିତ୍ର । ଜଗନ୍ନାଥ ପ୍ରଧାନଙ୍କ ପ୍ରଯୋଜନାରେ ନିର୍ମିତ ହୋଇଥିଲା ଏହି ଚଳଚ୍ଚିତ୍ରଟି । ଏଥିରେ ମୁଖ୍ୟ ଭୂମିକାରେ ଦୀପକ, ଲିପି ଥିବା ବେଳେ ଜିନା, ବବ୍‌ଲି ଏବଂ ରୁଦ୍ର ମଧ୍ୟ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅନେକ ଦିନର ବ୍ୟବଧାନ ପରେ ନିର୍ଦ୍ଦେଶକ ରିତେଶ ନାୟକ ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲା ପ୍ରେମାନନ୍ଦ । ତ୍ରିକୋଣୀୟ ପ୍ରେମ କାହାଣୀ, ପାରିବାରିକ କଥା ତ‌ଥା ଚାଷୀ ଆତ୍ମହତ୍ୟା ବିଷୟରେ ଏହି ଚଳଚ୍ଚିତ୍ରଟିର କାହାଣୀ ପର୍ଯ୍ୟବସିତ ହୋଇଥିଲା । ଅଭିନୟ ଏହି ଚଳଚ୍ଚିତ୍ରରେ ନାୟକ ସାଜିଥିଲେ ଦୀପକ ବାରିକ ଏବଂ ତାଙ୍କ ବିପକ୍ଷରେ ପ୍ରଥମ ଥର ପାଇଁ ନାୟିକା ସାଜିଥିଲେ ଲିପି । ଲିପି ଆଗରୁ ଦୀପକଙ୍କ ସ‌ହ ଅନେକ ଗୁଡ଼ିଏ ଆଲବମ୍ ଗୀତରେ ଅଭିନୟ କରିଥିଲେ ମାତ୍ର ଦୁହେଁ ଏକାଠୀ କୌଣସି କଥଚିତ୍ରରେ ଅଭିନୟ କରି ନ ଥିଲେ । ଅନ୍ୟତମ ନାୟିକ୍ ବବ୍‌ଲି ଏବଂ ଜିନା ସାମଲ ମଧ୍ୟ ଚଳଚ୍ଚିତ୍ରରେ ଅଭିନୟ କରିଥିଲେ । ଏଥିରେ ବବ୍‌ଲି ଏକ ଖଳ ଚରିତ୍ରରେ ଅଭିନୟ କରିଥିଲେ । ଓଡ଼ିଆ ଚଳଚ୍ଚିତ୍ର ଗଳ୍ପ ନୁହେଁ ଅଳ୍ପ ଦିନରରେ ଅଭିନୟ କରିଥିବା ପ୍ରମୁଖ କଳାକାରମାନେ ହେଲେ: ଦୀପକ ବାରିକ ରୁଦ୍ର ପାଣିଗ୍ରାହୀ ଲିପି ଜିନା ସାମଲ ବବ୍‌ଲି ଅଜିତ ଦାସ ଅନିତା ଦାସ ଅସୀତ ପତି ଜୟୀରାମ ସାମଲ-  (ବୃହତ ମସ୍ତିଷ୍କ) ଚୌଧୁରୀ ବିକାଶ ଦାସ ନୀତୁ ସିଂହ ସଲିଲ୍ ମିତ୍ର ଗୀତ ଓ ସଙ୍ଗୀତ ଚଳଚ୍ଚିତ୍ରରେ ପ୍ରେମ ଆନନ୍ଦ ସଙ୍ଗୀତ ନିର୍ଦ୍ଦେଶନା ଦାୟତ୍ୱରେ ଥିବା ବେଳେ ଅରୁଣ ମନ୍ତ୍ରୀ, ଜୟନ୍ତ ଦାସ, ସୁବ୍ରତ ସ୍ୱାଇଁ, ପ୍ରଭାଂଶୁ ସାମନ୍ତରାୟ ପ୍ରମୁଖ ଗୀତ ରଚନା କରିଛନ୍ତି  ।
ଲୌହ ପରିପୂରକ  (ଇଂରାଜୀ ଭାଷାରେ ବା ଲୌହ ଲବଣ/ ବା ଲୌହ ବଟିକା/ ), କେତେକ ଲୌହ   ଉପାଦାନ ଥିବା ଔଷଧ ଯାହା ଦେହରେ ଲୌହ ଅଭାବର   ଚିକିତ୍ସା ଓ ପ୍ରତିଷେଧ ଭାବରେ ଦିଆଯାଏ ଓ ତାହା ମଧ୍ୟରେ ଲୌହ ଅଭାବୀ ଆନିମିଆ   ଅନ୍ତର୍ଗତ  । ସ୍ୱଳ୍ପ ଅବଶୋଷଣ  , ଅତ୍ୟଧିକ ଋତୁସ୍ରାବ  , ଗର୍ଭାବସ୍ଥା  , ହେମୋଡାଏଲିସିସ   ଓ ସ୍ୱଳ୍ପ ଲୌହ ଥିବା ଖାଦ୍ୟ ଇତ୍ୟାଦି ଅବସ୍ଥାରେ ପ୍ରତିଷେଧ ନିମନ୍ତେ ଲୌହ ପରିପୂରକ ଦିଆଯାଏ । ସ୍ୱଳ୍ପ ଜନ୍ମ ଓଜନ   ବିଶିଷ୍ଟ ଶିଶୁଙ୍କୁ ମଧ୍ୟ ପ୍ରତିଷେଧ ଭାବରେ ଏହା ଦିଆଯାଏ । ଏହା ଶିରାଭ୍ୟନ୍ତରରେ   ଓ ମାଂସପେଶୀ ଇଞ୍ଜେକସନ   ଆକାରରେ ଓ ପାଟିରେ ଦିଆଯାଏ । ସାଧାରଣ ଲୌହ ସ୍ତର ଆସିବାକୁ କିଛି ଦିନରୁ ୨ମାସ ପର୍ଯ୍ୟନ୍ତ ସମୟ ଲାଗେ । ଲୌହ ପରିପୂରକର ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ  , ପେଟ ଯନ୍ତ୍ରଣା, କଳା ଝାଡ଼ା ଓ ତରଳ ଝାଡ଼ା ହୋଇପାରେ । ଅତ୍ୟଧିକ ଲୌହ ପରିପୂରକ ବ୍ୟବ‌ହାର କଲେ ଲୌହ ବିଷକ୍ରିୟା   ଓ ଅତ୍ୟଧିକ ଲୌହ   ଦେହରେ ହୁଏ । ଫେରସ୍ ଲବଣ ମଧ୍ୟରେ ଫେରସ ଫୁମାରେଟ  , ଫେରସ ଗ୍ଲୁକୋନେଟ  , ଫେରସ ସକସିନେଟ   ଓ ଫେରସ ସଲଫେଟ   ଆଦି ପାଟିରେ ଦିଆଯାଏ । ଇଞ୍ଜେକସନ ଆକାରରେ ଲୌହ ଡେକ୍ସଟ୍ରାନ   ଓ ଲୌହ ସୁକ୍ରୋଜ   ଦିଆଯାଏ । ଏହି ଔଷଧ ଲୋହିତ ରକ୍ତ କଣିକା ପ୍ରସୁତିରେ   ସ‌ହାୟକ ହୁଏ । ଚିକିତ୍ସା କ୍ଷେତ୍ରରେ ସନ ୧୬୮୧ରୁ ଲୌହ ବ୍ୟବ‌ହୃତ ହୋଇଆସୁଛି ଓ ଏହାର ସନ ୧୮୩୨ରୁ ଏହାର ବିଭିନ୍ନ ଫର୍ମୁଲା ତିଆରି ହୋଇଆସୁଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଫେରସ ଲବଣ ଏହା ଜେନେରିକ ଔଷଧ ନାମରେ   ବିକ୍ରୟ ହେଉଛି । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସ ଡୋଜର ହୋଲସେଲ ମୂଲ୍ୟ ୦.୦୫ରୁ ୦.୬୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୨୫ ଆମେରିକୀୟ ଡଲାର ଖର୍ଚ୍ଚ ହୁଏ । ଧୀର ନିର୍ଗମନ   ଫର୍ମୁଲେସନ ମିଳୁଥିଲେ ମଧ୍ୟ ବ୍ୟବ‌ହାର କରିବାକୁ ସୁପାରିସ କରାଯାଏନାହିଁ ।
ପାରିକାଲସିଟୋଲ  (ଇଂରାଜୀ ଭାଷାରେ ), ଜେମପ୍ଲାର ଏହାର ଏକ ବିକ୍ରୟ ନାମ, ହେଉଛି କ୍ରନିକ୍ ବୃକ୍‌କ ରୋଗ ଜନିତ ହାଇପରପାରାଥାଇରଏଡିଜ୍ମ ରୋଗର ପ୍ରତିରୋଧ ଏବଂ ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଆଲର୍ଜି ପ୍ରତିକ୍ରିୟା, ଅଇ, ମୁଣ୍ଡବିନ୍ଧା ଏବଂ ଶୋଇବାରେ ଅସୁବିଧା ଇତ୍ୟାଦି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହାଇପରକ୍ୟାଲସେମିଆ ଏବଂ ଆଲୁମିନିଅମ ବିଷାକ୍ତତା ହୋଇପାରେ । ଗର୍ଭାବସ୍ଥାରେ ଏହାର ବ୍ୟବହାର ଚିନ୍ତା ଜନ‌କ ହୋଇପାରେ । ଏହା କାଲସିଟ୍ରିଓଲର ଏକ ରୂପ ଯାହା ଏକ ସକ୍ରିୟ ପ୍ରକାର ଜୀବସାର ଘ   । ୧୯୮୯ ମସିହାରେ ପାରିକାଲସିଟୋଲ ପେଟେଣ୍ଟ ହୋଇଥିଲା ଏବଂ ୧୯୯୮ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧ ମାଇକ୍ରୋଗ୍ରାମ ବିଶିଷ୍ଟ ୨୮ ମାତ୍ରାରେ ମୂଲ୍ୟ ୨୦୨୧ ସୁଦ୍ଧା ୭୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୦୦ ଡଲାର ଅଟେ ।
ଦେବିନା ବାନାର୍ଜୀ  (ଜନ୍ମ ୧୮ ଅପ୍ରେଲ ୧୯୮୩) ଜଣେ ପୂର୍ବତନ ଭାରତୀୟ ଅଭିନେତ୍ରୀ  । ସେ ମୁଖ୍ୟତଃ ହିନ୍ଦୀ ଓ ତାମିଲ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରୁଥିଲେ । ୨୦୦୬ ମସିହାରେ, ସେ ଅଭିନେତା ବିଜୟକାନ୍ତଙ୍କ ସହିତ ତାମିଲ କଥାଚିତ୍ର ପେରାରାସୁରେ କାମ କରିଥିଲେ । ବ୍ୟକ୍ତିଗତ ଜୀବନ ୧୫ ଫେବୃଆରୀ ୨୦୧୧ରେ, ସେ ଅଭିନେତା ଗୁରମିତ ଚୌଧୁରୀଙ୍କୁ ବିବାହ କରିଥିଲେ । ୪ ଅକ୍ଟୋବର ୨୦୨୧ରେ, ସେମାନେ ପୁଣିଥରେ ବିବାହ କରିଥିଲେ । ତାଙ୍କର ଦୁଇଜଣ ସନ୍ତାନ ଅଛନ୍ତି । ସେ ହିନ୍ଦୀ, ଇଂରାଜୀ ଓ ତାମିଲ ଭାଷା କହିପାରନ୍ତି । ଅଭିନୟ ଜୀବନ ୨୦୦୮ ମସିହାରେ, ସେ ଦୂରଦର୍ଶନ ଧାରାବାହିକ ରାମାୟଣରେ ସୀତା ଓ ଲକ୍ଷ୍ମୀ ଭୂମିକାରେ ଅଭିନୟ କରିଥିଲେ, ଯାହା ପାଇଁ ତାଙ୍କୁ ଲୋକପ୍ରିୟତା ମିଳିଥିଲା । ୨୦୦୫ ମସିହାରେ, ସେ ପ୍ରଥମ କରି ତାମିଲ ଦୂରଦର୍ଶନ ଧାରାବାହିକ ମାୟାବୀ ଜରିଆରେ ଛୋଟ ପରଦାରେ ଅଭିନୟ କରିବା ଆରମ୍ଭ କରିଥିଲେ । ସେ ଚିଡ଼ିୟା ଘର ଓ ବିଭିନ୍ନ ରିଆଲିଟି ଶୋ 'ରେ ଅଂଶଗ୍ରହଣ କରିଛନ୍ତି । ୨୦୧୯ ମସିହାରେ, ସେ କଲର୍ସ ଟିଭିରେ ପ୍ରସାରିତ ଧାରାବାହିକ ବିଷ: ଏ ପଏଜନେସ୍ ଷ୍ଟୋରୀରେ ଅଭିନୟ କରିଥିଲେ ।
ଆଚାର୍ଯ୍ୟ ଚତୁରସେନ ଶାସ୍ତ୍ରୀ  (୨୬ ଅଗଷ୍ଟ ୧୮୯୧ - ୨ ଫେବୃଆରୀ ୧୯୬୦) ଜଣେ ହିନ୍ଦୀ ଲେଖକ ଥିଲେ  । ସେ ଅନେକ ଐତିହାସିକ କାହାଣୀ ଲେଖିଥିଲେ । ସେଥିମଧ୍ୟରେ ବୈଶାଳୀ କୀ ନଗରବଧୁ  (୧୯୪୮), ବୟମ୍ ରକ୍ଷାମଃ  (୧୯୫୧), ସୋମନାଥ  (୧୯୫୪) ଓ ଧର୍ମପୁତ୍ର  (୧୯୬୧) ଅନ୍ତର୍ଭୁକ୍ତ  । ବୈଶାଳୀ କୀ ନଗରବଧୁ ଓ ଧର୍ମପୁତ୍ର ପୁସ୍ତକକୁ ନେଇ ହିନ୍ଦୀ ଚଳଚ୍ଚିତ୍ର ମଧ୍ୟ ନିର୍ମାଣ କରାଯାଇଛି । ଜୀବନୀ ଆଚାର୍ଯ୍ୟ ଚତୁରସେନ ଉତ୍ତରପ୍ରଦେଶର ବୁଲନ୍ଦସହର ନିକଟସ୍ଥ ଔରଙ୍ଗାବାଦ ଚାନ୍ଦକ ନାମକ ଏକ ଛୋଟ ଗ୍ରାମରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପଣ୍ଡିତ କେୱଲ ରାମ ଠାକୁର ଏବଂ ମାତାଙ୍କ ନାମ ନହ୍ନୀ ଦେବୀ ଥିଲା । ତାଙ୍କର ଜନ୍ମ ନାମ ଥିଲା ଚତୁର୍ଭୂଜ । ଚତୁର୍ଭୁଜ ସିକନ୍ଦରାବାଦର ଏକ ବିଦ୍ୟାଳୟରେ ପ୍ରାଥମିକ ଶିକ୍ଷା ସମାପ୍ତ କରିଥିଲେ । ତା ପରେ ସେ ରାଜସ୍ଥାନର ଜୟପୁରଠାରେ ଥିବା ସଂସ୍କୃତ କଲେଜରେ ଭର୍ତ୍ତି ହୋଇଥିଲେ । ଏଠାରୁ ସେ ଆୟୁର୍ବେଦରେ ଆୟୁର୍ବେଦଚାର୍ଯ୍ୟ ଏବଂ ୧୯୧୫ ମସିହାରେ ସଂସ୍କୃତରେ ଶାସ୍ତ୍ରୀ ଡିଗ୍ରୀ ହାସଲ କରିଥିଲେ । ସେ ଆୟୁର୍ବେଦ ବିଦ୍ୟାପୀଠରୁ ଆୟୁର୍ବେଦାଚାର୍ଯ୍ୟ ଡିଗ୍ରୀ ମଧ୍ୟ ହାସଲ କରିଥିଲେ । ଶିକ୍ଷା ସମାପ୍ତ କରିବା ପରେ ସେ ଦିଲ୍ଲୀ ଆସି ଆୟୁର୍ବେଦ ଚିକିତ୍ସକ ଭାବରେ କାମ କରିବା ଆରମ୍ଭ କରିଥିଲେ । ସେ ଦିଲ୍ଲୀରେ ନିଜର ଆୟୁର୍ବେଦିକ ଡିସପେନସାରୀ ଖୋଲିଥିଲେ କିନ୍ତୁ ଏହା ଭଲ ନଚାଲିବାରୁ ତାଙ୍କୁ ଏହାକୁ ବନ୍ଦ କରିବାକୁ ପଡିଥିଲା । ଏହାପରେ ସେ ଜଣେ ଧନୀ ବ୍ୟକ୍ତିଙ୍କ ଚାରିଟେବୁଲ ଡିସପେନସାରିରେ ମାସିକ ୨୫ଟଙ୍କା ବେତନରେ ଯୋଗ ଦେଇଥିଲେ । ପରେ ୧୯୧୭ ମସିହାରେ ସେ ଲାହୋରର ଡିଏଭି କଲେଜରେ ଆୟୁର୍ବେଦର ବରିଷ୍ଠ ପ୍ରଫେସର ଭାବରେ ଯୋଗ ଦେଇଥିଲେ । ଡିଏଭି କଲେଜରେ ପରିଚାଳନା କର୍ତ୍ତୁପକ୍ଷଙ୍କଦ୍ୱାରା ଅପମାନିତ ହୋଇ, ସେ ଇସ୍ତଫା ଦେଇ ଅଜମେରକୁ ଚାଲି ଯାଇଥିଲେ । ସେଠାରେ ସେ ତାଙ୍କ ଶ୍ୱଶୁରଙ୍କୁ ତାଙ୍କ ଡିସପେନସାରିରେ ସାହାଯ୍ୟ କରିଥିଲେ । ଏହି ଡିସପେନସାରିରେ କାର୍ଯ୍ୟ କରି ସେ ଲେଖାଲେଖି ଆରମ୍ଭ କରିଥିଲେ ଏବଂ ଖୁବ୍ ଶୀଘ୍ର ଜଣେ ସାହିତ୍ୟିକ ହିସାବରେ ଲୋକାଦୃତି ପାଇ ଥିଲେ । ତାଙ୍କର ପ୍ରଥମ ଉପନ୍ୟାସ  'ହୃଦୟ କି ପରଖ' ' ୧୯୧୮ରେ ପ୍ରକାଶିତ ହୋଇଥିଲା । ୧୯୨୧ରେ ତାଙ୍କର ଦ୍ୱିତୀୟ ପୁସ୍ତକ  'ସତ୍ୟାଗ୍ରହ ଓ ଅସହଯୋଗ' ' ପ୍ରକାଶିତ ହୋଇଥିଲା । ଏହି ପୁସ୍ତକ ମହାତ୍ମା ଗାନ୍ଧୀଙ୍କ ବିଚାରର ପରିପନ୍ଥୀ ଥିଲା । ଏହି ପୁସ୍ତକଟି ଚତୁରସେନଙ୍କୁ ଲୋକାଦୃତି ଆଣି ଦେଇଥିଲା ଓ ଏହା ପରେ ସେ ଅନେକ ଐତିହାସିକ ଉପନ୍ୟାସ, ଗଳ୍ପ ଓ ଆୟୁର୍ବେଦ ପୁସ୍ତକ ଲେଖିଥିଲେ । ଆଚାର୍ଯ୍ୟ ଚତୁରସେନ ଶାସ୍ତ୍ରୀ ୧୯୬୦ ମସିହା ଫେବୃଆରୀ ୨ ତାରିଖରେ ଶେଷ ନିଶ୍ୱାସ ତ୍ୟାଗ କରିଥିଲେ । ବୃତ୍ତି ତାଙ୍କର ପୁସ୍ତକଗୁଡ଼ିକ ପ୍ରାଚୀନ କାଳର ଏକ ଆଦର୍ଶବାଦୀ ଦୃଶ୍ୟ ଉପସ୍ଥାପନ କରନ୍ତି । ଏହା ତାଙ୍କର ପୁସ୍ତକ  'ପୂର୍ଣ୍ଣାହୁତିରେ' ' ସ୍ପଷ୍ଟ ଭାବରେ ଦେଖାଯାଏ । ଏହି ପୁସ୍ତକରେ ପୃଥ୍ୱୀରାଜ ଚୌହାନଙ୍କ ଜୀବନ ଓ ସେ ଲଢିଥିବା ଯୁଦ୍ଧସବୁକୁ ଏକ ଆଦର୍ଶବାଦୀ ଦୃଷ୍ଟିଭଙ୍ଗୀ ସହ ପରିବେଷଣ କରାଯାଇଛି । ତାଙ୍କ ପୁସ୍ତକ ବୈଶାଳୀ କି ନଗରବଧୁ ପ୍ରାରମ୍ଭରେ ସେ ଘୋଷଣା କରିଥିଲେ ଯେ ଏହା ତାଙ୍କର ପ୍ରଥମ ପୁସ୍ତକ ଏବଂ ଏହା ପୂର୍ବରୁ ଥିବା ପୁସ୍ତକଗୁଡ଼ିକ ମୂଲ୍ୟହୀନ । ସେ ଭାରତର ଭାରତର ପ୍ରଥମ ପ୍ରଧାନମନ୍ତ୍ରୀ ଜବାହରଲାଲ ନେହେରୁଙ୍କ ବନ୍ଧୁ ଥିଲେ, କିନ୍ତୁ ନେହେରୁଙ୍କ ଧର୍ମନିରପେକ୍ଷ ଭାରତର ପ୍ରସ୍ତାବକୁ ସେ ବିରୋଧ କରିଥିଲେ । କଂଗ୍ରେସ କ୍ଷମତାକୁ ଆସିବା ପରେ ନେହେରୁ ଆଚାର୍ଯ୍ୟ ଚତୁରସେନଙ୍କୁ ହିନ୍ଦୁ ଏବଂ ମୁସଲମାନମାନଙ୍କ ମଧ୍ୟରେ ତିକ୍ତତା ସୃଷ୍ଟି କରିଥିବା ଅଭିଯୋଗ କରିଥିଲେ ଏବଂ ତାଙ୍କ ପୁସ୍ତକ ଉପରେ ପ୍ରତିବନ୍ଧକ ଲଗାଇବାକୁ ଚେଷ୍ଟା କରିଥିଲେ । ରଚନାବଳୀ ଆଚାର୍ଯ୍ୟ ଚତୁରସେନଙ୍କ ପ୍ରକାଶିତ ୭୨ଟି ପୁସ୍ତକ ମଧ୍ୟରେ ୮ଟି ଐତିହାସିକ ଉପନ୍ୟାସ, ୧୦ଟି ନାଟକ, ୪ଟି ଅକାଳ୍ପନିକ ପୁସ୍ତକ, ୧୫ଟି ପ୍ରବନ୍ଧ ଇ ୧୫ଟି ସ୍ୱାସ୍ଥ ସମ୍ବନ୍ଧୀୟ ପୁସ୍ତକ ରହିଛି । ଏହା ବ୍ୟତିତ ତାଙ୍କର ୨୫୦ଟି କ୍ଷୁଦ୍ରଗଳ୍ପ ବିଭିନ୍ନ ହିନ୍ଦୀ ପତ୍ରିକାରେ ପ୍ରକାଶ ପାଇଥିଲା । ୧୯୬୧ରେ ତାଙ୍କ ଉପନ୍ୟାସ ଧରମପୁତ୍ରକୁ ନେଇ ଯଶ ଚୋପ୍ରା ହିନ୍ଦୀ ଚଳଚ୍ଚିତ୍ର  'ଧର୍ମପୁତ୍ର' 'ନିର୍ମାଣ କରିଥିଲେ ଓ ଏହି ଚଳଚ୍ଚିତ୍ରଟି ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲା ।
ନିତ୍ୟାନନ୍ଦ ସାହୁ ଜଣେ ଓଡ଼ିଆ ରାଜନୀତିଜ୍ଞ । ସେ ବିଜୁ ଜନତା ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୧୪ ଓ ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବସ୍ତା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ନିତ୍ୟାନନ୍ଦ ସାହୁ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ନିତ୍ୟାନନ୍ଦ ବିଜୁ ଜନତା ଦଳର ପ୍ରାର୍ଥୀ ଭାବରେ ବସ୍ତା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୭୬,୭୩୭ ଖଣ୍ଡ ଭୋଟ ପାଇ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୧୪ ମସିହାରୁ ୨୦୧୯ ମସିହାରେ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ବିଜେଡ଼ିର ପ୍ରାର୍ଥୀ ଭାବରେ ବସ୍ତା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୬ଶ ଓଡ଼ିଶା ବିଧାନ ସଭାରେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ଶରତ କୁମାର ଦେବ  (୨୬ ଅକ୍ଟୋବର ୧୯୪୪ - ୨୪ ମାର୍ଚ୍ଚ ୨୯୮୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟି ଏବଂ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଶରତ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର ଥର ଏବଂ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧, ୧୯୭୪, ୧୯୭୭ ଓ ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଆଳି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୪ ମସିହାରେ କେନ୍ଦ୍ରାପଡ଼ା ଉପ-ନିର୍ବାଚନରେ ସେ ୮ମ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଶରତ କୁମାର ଦେବ ୧୯୪୪ ମସିହାର ଅକ୍ଟୋବର ମାସ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦ୍ରଭାନୁ ଦେବ ଏବଂ ପତ୍ନୀଙ୍କ ନାମ ସୁଶ୍ରୀ ଦେବୀ । ତାଙ୍କ ପତ୍ନୀ ଜଣେ ରାଜନୀତିଜ୍ଞ । ଶରତ କୁମାର ଦେବଙ୍କ ପୁଅ ପ୍ରତାପ କେଶରୀ ଦେବ ମଧ୍ୟ ଜଣେ ରାଜନୀତିଜ୍ଞ । ଶରତଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ଶରତ କୁମାର ଦେବ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟି ଓ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର ଏବଂ ଭାରତୀୟ ସଂସଦର ତଳ ସଦନ ଲୋକ ସଭାରେ ଥରେ ସାଂସଦ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଶରତ କୁମାର ଦେବ ୧୯୮୮ ମସିହାର ମାର୍ଚ୍ଚ ମାସ ୨୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୩ ବର୍ଷ ବୟସ ହୋଇଥିଲା ।
ସବୁଠାରୁ ଦୀର୍ଘ ରାତି ଚନ୍ଦ୍ରଶେଖର ରଥଙ୍କ ରଚିତ ଏକ ଓଡ଼ିଆ ଗପ ସଙ୍କଳନ । ଏହା ୧୯୯୫ ମସିହାରେ ଗ୍ରନ୍ଥମନ୍ଦିର ପ୍ରକାଶନଦ୍ୱାରା ପ୍ରକାଶିତ ହୋଇଥିଲା । କଥାକାର ଚନ୍ଦ୍ରଶେଖର ରଥଙ୍କୁ ଏଥି ପାଇଁ ୧୯୯୭ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଏହି ଗଳ୍ପ ସଂକଳନରେ ଥିବା ଗପଗୁଡ଼ିକ : ସବୁଠାରୁ ଦୀର୍ଘରାତି ରୁନିପାଇଁ ନୀରବ ପ୍ରାଥନା ନିମ୍ନ ପାହାଚ ଏଇ ବୋଧେ ଶେଷଦୁଃଖ ଘର ନିଲାମ ହଉଛି ସେ ତୁମ ମା ' ପରା
ସୂର୍ଯ୍ୟମଣି ଖୁଣ୍ଟିଆ  (ଜନ୍ମ ୧୦ ଫେବୃଆରୀ ୧୯୫୨) ଜଣେ ଓଡ଼ିଆ ଲେଖକ ଓ ଅନୁବାଦକ  । ତାଙ୍କର ୨୪ଖଣ୍ଡ ପୁସ୍ତକ ପ୍ରକାଶିତ ହୋଇସାରିଛି । ନିଜ ଅନୁବାଦ ପୁସ୍ତକ ଯୁଗାନ୍ତପାଇଁ ସେ ୨୦୧୭ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ଲାଭ କରିଥିଲେ । ଏହି ପୁସ୍ତକଟି ମରାଠି ଲେଖକ ଇରାବତି ଖାର୍ଭେଙ୍କର ପୁସ୍ତକର ଓଡ଼ିଆ ଅନୁବାଦ । ସୂର୍ଯ୍ୟମଣି ବୃତ୍ତିରେ ଜଣେ ଶିକ୍ଷକ ।
ଜାତୀୟ ରାଜପଥ ୬୭  ( -67) ଏକ ମୁଖ୍ୟ ଭାରତୀୟ ରାଜପଥ  । ପୌରବ ନମ୍ବର ଅନୁସାରେ ଏହା ଜାତୀୟ ରାଜପଥ ୬୩ ନାମରେ ପରିଚିତ ଥିଲା । ଏହା ରାଜପଥ ୪୮ ଯାଇଥିବା କର୍ଣାଟକର ହୁବଲିରୁ ବାହାରି ଆନ୍ଧ୍ରପ୍ରଦେଶ କୃଷ୍ଣପଟନମ୍ ବନ୍ଦରରେ ଶେଷ ହୁଏ । . ବାଟ ଏହି ରାଜପଥ ହୁବଳି, ଗଦଗ, କୋପାଳ, ହୋସପେଟ, ବେଲାରି ଓ ନେଲୋର ଆଦି ସହର ଦେଇ ଯାଇଥାଏ । . ଆନ୍ଧ୍ର ପ୍ରଦେଶରେ ଏହି ରାଜପଥର 395.89 କିଲୋମିଟର ରାସ୍ତା ଅଛି ।
ପଦାର୍ଥ ବିଜ୍ଞାନ ଅନୁଷ୍ଠାନ, ଓଡ଼ିଶାର ଭୁବନେଶ୍ୱରରେ ଅବସ୍ଥିତ ଓଡ଼ିଶା ସରକାର ଏବଂ ଭାରତ ସରକାରଙ୍କଦ୍ୱାରା ଯୁଗ୍ମ ଭାବେ ପରିଚାଳିତ ଅଣୁଶକ୍ତି ବିଭାଗ ଅଧିନରେ ସୃଷ୍ଟ ଏକ ସ୍ୱୟଂଚାଳିତ ସଂସ୍ଥାନ ଅଟେ । ସ୍ଥାପନା ଏହା ୧୯୭୨ରେ ସୋସାଇଟି ରେଜିଷ୍ଟ୍ରେସନ ଆକ୍ଟ-୧୯୮୦ ଅଧିନରେରେ ଓଡ଼ିଶା ସରକାରଙ୍କ ସହଯୋଗଦ୍ୱାରା ସ୍ଥାପିତ ହୋଇଥିଲା । ପ୍ରଫେସର ଟି. ପ୍ରଧାନଙ୍କ ତତ୍ତ୍ୱାବଧାନରେ ଉତ୍କଳ ବିଶ୍ୱବିଦ୍ୟାଳୟର ଅତିଥି ଗୃହର ଦୁଇଟି ଭଡ଼ା ଘରେ ଆରମ୍ଭ ହୋଇଥିଲା । କିଛି ମାସ ପରେ ଅନୁଷ୍ଠାନଟି ସହିଦ ନଗରରେ ଥିବା ଏକ ଭଡ଼ା ଘରେ ଚାଲୁରହିଲା । ଏହାର ପାଠପଢ଼ା କାର୍ଯ୍ୟ ଜାନୁଅାରୀ ୧୯୭୫ରେ ନିର୍ଦ୍ଦେଶକଙ୍କ ବ୍ୟତୀତ ଦୁଇଜଣ ଶିକ୍ଷକଙ୍କୁ ନେଇ ଆରମ୍ଭ ହେଲା । ପ୍ରଫେସର ଟି. ପ୍ରଧାନ ୧୯୭୪ରୁ ୧୯୮୧ ପର୍ଯ୍ୟନ୍ତ ଦାୟିତ୍ୱ ନିର୍ବାହ କରିଥିଲେ । ଅନୁଷ୍ଠାନଟି ଏହାର ବର୍ତ୍ତମାନର ପରିସରକୁ ୧୯୮୧ରେ ସ୍ଥାୟୀ ଭାବେ ସ୍ଥାନାନ୍ତରିତ ହୋଇଥିଲା । ପାଣ୍ଠି ଅଣୁଶକ୍ତି ବିଭାଗ, ଭାରତ ସରକାରଙ୍କ କାଉନ୍ସିଲରୁ ସିଂହଭାଗ ଆର୍ଥିକ ଅନୁଦାନ ପାଇଥାଏ ଏବଂ ଓଡ଼ିଶା ସରକାରଙ୍କଠାରୁ ଆଂଶିକ ସହାୟତା ପାଇଥାଏ । ଏହି ଅନୁଷ୍ଠାନ ୟୁଜିସି ଏବଂ ସିଏସଆଇଆରଠାରୁ ମଧ୍ୟ ପାଣ୍ଠି ଗ୍ରହଣ କରିଥାଏ । ପାଠ୍ୟକ୍ରମ ପ୍ରାକ-ଡକ୍ଟରାଲ ପ୍ରୋଗ୍ରାମ ଡକ୍ଟରାଲ ପ୍ରୋଗ୍ରାମ ଗବେଷଣା ଏହି ଅନୁଷ୍ଠାନ ତାତ୍ତ୍ୱିୟ ଓ ପ୍ରୟୋଗାତ୍ମକ ପଦାର୍ଥ ବିଜ୍ଞାନରେ ଗବେଷଣା କରେ ।
କିଶୋର ଚନ୍ଦ୍ର ନାଏକ  (ଜନ୍ମ: ୨୪ ମଇ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । କିଶୋର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ କୁଚିଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର କିଶୋର ୧୯୭୩ ମସିହାର ମଇ ମାସ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁନାଥ ନାଏକ ଓ ପତ୍ନୀଙ୍କ ନାମ ପୁଷ୍ପଲତା ନାଏକ । ରାଜନୈତିକ ଜୀବନ କିଶୋର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।
ଛାଞ୍ଚ: ରାଜସାହୀ ଜିଲ୍ଲା  ବଙ୍ଗଳା:          ବାଂଲାଦେଶର ଉତ୍ତର ପଶ୍ଚିମରେ ଥିବା ଏକ ଜିଲ୍ଲା । ଏହା ରାଜଶହି ଡିଭିଜନର ଅନର୍ଗତ । ଏହାର ମୁଖ୍ୟାଳୟ ରାଜସାହି ମେଟ୍ରୋ ସହର । ଭୌଗୋଳିକ ସ୍ଥିତି ରାଜଶହିର ଭୌଗୋଳିକ ଅବସ୍ଥିତ 24.40  88.50  ଠାରେ । ଏହାର ଉତ୍ତରରେ ନାଅଗାଁ, ପୂର୍ବକୁ ନାଟୋରେ ଜିଲା ଓ ଦକ୍ଷିଣରେ ନବାବଦବ୍ଜ ଜିଲ୍ଲା ଓ ପଦ୍ମାନଦୀ ରହିଛି । ଏହି ଜିଲ୍ଲା ଦେଇ ସମୁଦାଯ 146 କିଲୋମିଟର ଦୀର୍ଘ 10ଟି ନଦୀ ପ୍ରବାହିତ । ଏଠି ମଧ୍ୟରୁ ମହାନନ୍ଦା , ବରାଳ , ପଦ୍ମା ଓ ବରଣୟ ନଦୀ ପ୍ରମୁଖ । ଏହି ଜିଲ୍ଲାରେ ସମୁଦାଯ 1270 କିଲୋମିଟର ପକ୍କା ରାସ୍ତା ସହ 6ଟି ରେଳପଥ ଯାଇଛି । ଏହା ଦେଶର ଅନନ୍ୟ ଭାଗ ସହ ଉତ୍ତମ ଭାବରେ ସଂଯୁକ୍ତ । ଶିଳ୍କ ସହର ଏହାକୁ ବାଂଲାଦେଶର ଶିଳ୍କ ସହର କୁହାଯାଏ । ଏଠାରେ ଶିଳ୍କ ଶିଳ୍ପ ରହିଛି ଓ ଏଠାରୁ ଏକ ଏକ୍ସପ୍ରେସ ଟ୍ରେନକୁ ଶିଳ୍କ ଏକ୍ସପ୍ରେସ ନାମରେ ନମିତା କରାଯାଇଛି । ରାଜଶହି ଜିଲ୍ଲା ଆମ୍ବ ଚାଷ ଓ ଶିଳ୍କ ଚାଷ ପାଇଁ ପ୍ରସିଦ୍ଧ ।